τα κοάλα τίποτα!: Κονγκολέζος κρατούσε 14χρονη που είχε εξαφανιστεί!\nΚονγκολέζος κρατούσε 14χρονη που είχε εξαφανιστεί!\nΟ Μάνος Σφακιανάκης που πήρε προσωπικά πάνω του την σωτηρία του κοριτσιού. Στις φυλακές Τρίπολης οδηγείται ο Κονγκολέζος, το τέρας που κρατούσε δέσμια σε διαμέρισμα του Αγίου Παντελεήμονα επί μια εβδομάδα...\n...14χρονη που είχε «ψαρέψει» στα ΚΤΕΛ όταν έκλεγε σε παγκάκι για τον αποχαιρετισμό του φίλου της, που συνοδεύτηκε με τσακωμό.\nΟ 30χρονος αλλοδαπός έδωσε ένα μπουκαλάκι νερό στο κορίτσι και την παρέσυρε στο κοινόβιό του στον Άγιο Παντελεήμονα όπου συζούσε με άλλους έξι συμπατριώτες του αλλά και τρεις μαύρες πόρνες.\nΤο κοριτσάκι που είναι αδελφή γνωστού μπασκετμπολίστα, εντοπίστηκε χάρη στην επέμβαση κλιμακίου της Δίωξης Ηλεκτρονικού Εγκλήματος του Μάνου Σφακιανάκη, που πόρτα πόρτα έψαχναν την μικρή με την φωτογραφία στα χέρια τους.\nΤην μικρή ο Κομγκολέζος έκανε μια φορά το λάθος να την αφήσει σε ίντερνετ καφέ όπου εκείνη για 5 μόλις λεπτά πρόλαβε και άνοιξε τον λογαριασμό της στο facebook. Δεν έγραψε αλλά άνοιξε να δει τυχόν μηνύματά της και έτσι εντοπίστηκε το στίγμα της. Το Αυτόφωρο Τριμελές Πλημμελειοδικείο πριν από λίγο καταδίκασε τον παιδεραστή σε 4,5 χρόνια φυλάκιση χωρίς αναστολή.


Tρ. Κύπρου: 10+1 νέα ακίνητα στην... | IN Business News | Ανάπτυξη Γης - Κατασκευές\nΣωκράτης Ιωακείμ 07/12/2019 07:45\nΈντεκα νέα ακίνητα με τιμές που αρχίζουν από τις €4,500 και φθάνουν μέχρι τις €960 χιλιάδες έβαλε προς πώληση στην ιστοσελίδα της η Τράπεζα Κύπρου.\nΠρόκειται για τέσσερα διαμερίσματα, δύο κατοικίες, δύο υπόγειες αποθήκες, δύο καταστήματα και ένα επαγγελματικό κτήριο.\nYΠΟΓΕΙΑ ΑΠΟΘΗΚΗ ΣΤΗ ΝΕΑ ΙΩΝΙΑ ΜΑΓΝΗΣΙΑ €4,500\nΥπόγεια αποθήκη (Υ1) επιφάνειας 29,25 τ.μ. , που έχει ανεγερθεί σε οικόπεδο 150 τ.μ., στη Ν. Ιωνία, Μαγνησία. Το ακίνητο είναι μισθωμένο.\nYΠΟΓΕΙΑ ΑΠΟΘΗΚΗ ΣΤΗ ΝΕΑ ΙΩΝΙΑ ΜΑΓΝΗΣΙΑ €9,000\nΥπόγεια αποθήκη (Υ2) στο υπόγειο διώροφου κτιρίου, επιφάνειας 64,25 τ.μ. , που έχει ανεγερθεί σε οικόπεδο 150 τ.μ., κ συνδέεται με το ισόγειο κατάστημα (Κ1-2) με εσωτερική σκάλα, στη Ν. Ιωνία, Μαγνησία.\nΒρίσκεται στην οδό Φιλαδελφείας 76, , στη Ν. Ιωνία, Μαγνησία. 38445. Το ακίνητο είναι μισθωμένο.\nΔΙΑΜΕΡΙΣΜΑ 3 ΥΠΝΟΔΩΜΑΤΙΩΝ ΣΤΗ ΝΕΑ ΙΩΝΙΑ ΜΑΓΝΗΣΙΑ €65,000\nΔιαμέρισμα πρώτου ορόφου(Α1)(3 δωμάτια, 2 μπάνια) επιφάνειας 93,50 τ.μ., σε διώροφο κτίριο, το οποίο έχει ανεγερθεί σε οικόπεδο επιφανείας 150 τ.μ., στη Νέα Ιωνία, Μαγνησία.\nΙΣΟΓΕΙΟ ΚΑΤΑΣΤΗΜΑ ΣΤΗ ΝΕΑ ΙΩΝΙΑ ΜΑΓΝΗΣΙΑ €65,000\nΙσόγειο κατάστημα (K-1-2) επιφάνειας 93,50 τ.μ. , που έχει ανεγερθεί σε οικόπεδο 150 τ.μ., στη Ν. Ιωνία, Μαγνησία.\nΔΥΟ ΔΙΑΜΕΡΙΣΜΑΤΑ 3 ΥΠΝΟΔΩΜΑΤΙΩΝ ΣΤΗ ΘΕΣΣΑΛΟΝΙΚΗ €80,000\nΠρόκειται για ένα διαμέρισμα (Υ1) ισογείου με επιφάνεια 84,76 τ.μ. και ένα διαμέρισμα πρώτου ορόφου (Δ1) με επιφάνεια 68,33 τ.μ., που βρίσκονται στο κτίριο Α. Το κτίριο έχει κατασκευαστεί σε οικόπεδο 570 τ.μ., στη Θεσσαλονίκη. Βρίσκεται επί της οδού Αγιάσματος, , στην Αγία Παρασκευή, Βασιλικά Θεσσαλονίκη.\nΔΙΑΜΕΡΙΣΜΑ 4 ΥΠΝΟΔΩΜΑΤΙΩΝ ΣΤΗ ΝΕΑ ΣΜΥΡΝΗ €135,000\nΔιαμέρισμα τετάρτου ορόφου(Δ1)(4 δωμάτια, 2 μπάνια) επιφάνειας 108,96 τ.μ., και θέση στάθμευσης (P5) 13,75 τ.μ., στο υπόγειο. Το κτίριο έχει κατασκευαστεί σε οικόπεδο 627,79 τ.μ., στη Νέα Σμύρνη. Βρίσκεται στην οδό Ελλησπόντου 27-29, , στη Νέα Σμύρνη, Αττική. 17124\nΔΥΟ ΔΙΩΡΟΦΕΣ ΚΑΤΟΙΚΙΕΣ 4 ΥΠΝΟΔΩΜΑΤΙΩΝ ΣΤΗΝ ΚΕΡΚΥΡΑ €165,000\nTo ακίνητο αποτελείται από ένα διώροφο κτίριο το οποίο έχει ανεγερθεί σε οικόπεδο 2.854, 23 τ.μ.. Το κτίριο χωρίζεται σε δύο επιμέρους κατοικίες (4 δωμάτια, 2 μπάνια η καθεμία). Το ισόγειο είναι 54,15τ.μ., ο πρώτος όροφος 54,15 τ.μ. και η σοφίτα 54,15 τμ.. Στον περιβάλλοντα χώρο υπάρχει, επίσης, αποθήκη 26,10 τ.μ. Βρίσκεται στην τοπική Κοινότητα Βαρυπατάδων,, στο Αχίλλειο, Κέρκυρα.\nΙΣΟΓΕΙΟ ΚΤΗΡΙΟ ΚΑΤΑΣΤΗΜΑΤΩΝ ΣΤΗ ΘΕΣΣΑΛΟΝΙΚΗ €400,000\nΠρόκειται για ισόγειο κτίριο χωρισμένο σε 3 καταστήματα, συνολικής επιφάνειας 875,33 τ.μ., με υπόγειο 1.483,30 τ.μ. και πατάρι 224,18 τ.μ.. Στο ίδιο οικόπεδο υπάρχει ισόγειο κτίσμα λαμαρινοσκεπές, επιφάνειας 420 τ.μ., στη Θεσσαλονίκη. Βρίσκεται στην οδό Νέας Μοναστηρίου 25, Ελευθέριο Κορδελιό,, Θεσσαλονίκη. 56334\nΤμήμα του ακινήτου είναι μισθωμένο.\nΕΠΑΓΓΕΛΜΑΤΙΚΟ ΚΤΗΡΙΟ ΣΤΗ ΛΑΜΙΑ €960,000\nΟικόπεδο επιφάνειας 8.112,58 τμ., το οποίο περιέχει α) τριώροφο επαγγελματικό κτίριο το οποίο αποτελείται από ισόγειο 1.177,60 τ.μ., πρώτο όροφο(πατάρι) επιφάνειας 1.118,50 τ.μ. αι δεύτερο όροφο επιφάνειας 1.230,60 τ.μ. και β) τρεις αποθήκες εμβαδού 24 τ.μ., 38,36 τ.μ. και 60, 40 τ.μ. αντίστοιχα, στη Λαμία. Βρίσκεται στη θέση "Ρεβενιά -Μαυρομαντήλα", , στη Λαμία, Φθιώτιδα. 35100


Πού είναι ο αγκώνας σου?\nΤί υπάρχει ανάμεσα σε ‘μένα και το δωμάτιο?\nΒρήκες το έδαφος που είχα χάσει κάτω απ΄τα πόδια σου?\nΈνα ντουέτο/συζήτηση/συνάντηση με το κοινο και με τους εαυτους μας\nγια τις πολλαπλές διαστάσεις της προσωπικότητας και τις πολυδιάστατες αντανακλάσεις μέσα από την ετερότητα\nΞεκινήσαμε να δουλεύυμε αυτό το ντουέτο το 2007 στην Αθήνα με αρχικό τίτλο I is Another.Το 2008 το έργο πρωτοπαρουσιάζεται στο φεστιβάλ Zommeravonden στο Ainsi, στο Μααστρίχτ της Ολλανδίας, με τίτλο I is another – Are You Listening…‘Ενα μέρος από αυτή τη δουλειά παρουσιάζεται την ίδια χρονιά στο φεστιβάλ Klub Koe στο Den Bosch της Ολλανδίας. Το 2009 παίρνει καινούρια μορφή και παρουσιάζεται στον χώρο Cellule με ζωντανή μουσική, στις Βρυξέλλες.Από τον Νοέμβριο του 2010 και μέχρι σήμερα ξαναδουλεύεται στην Αθήνα με τίτλο Εκεί που Ήμουν Ήσουνα κι Εδώ που Είσαι θα’ρθω και ειδικά γιά το φεστιβάλ In Progress στον Κινιτήρα.\n‘Ενα ντουέτο της Βασιλικής Τσαγκάρη και της Δάφνης Στεφάνου\nΧορεύουν: Βασιλική Τσαγκάρη – Δάφνη Στεφάνου\nΜουσική επεξεργασία: Mάρθα Μαυροειδή\nΚατασκευή κοστουμιών: Inside out lab\nΦωτισμοί: Inside out lab


Σε λειτουργία η εφαρμογή mobile ticketing «tfa tickets» - Ecozen\nΑρχική Ειδήσεις Σε λειτουργία η εφαρμογή mobile ticketing «tfa tickets»\nΣε λειτουργία η εφαρμογή mobile ticketing «tfa tickets»\n23 Απριλίου 2015 - 06:55\nΜε μια νέα εφαρμογή, οι επιβάτες όπου κι αν βρίσκονται, μπορούν να αγοράζουν τα εισιτήριά τους, χωρίς να χρειάζεται να περιμένουν σε ουρές ή να αναζητούν τα σημεία πώλησής τους. Μια φιλική στην χρήση της εφαρμογή, που αλλάζει τον τρόπο των μετακινήσεων με τα Μέσα αστικών συγκοινωνιών όποιος κι αν είναι ο προορισμός για μια καθημερινή μετακίνηση ή βόλτα στην πόλη.\nΠως χρησιμοποιείται το «TfA tickets»\nΤα εισιτήρια που διατίθενται από την εφαρμογή έχουν ακριβώς τις ίδιες τιμές με τα εκδοτήρια και τους αυτόματους πωλητές των Συγκοινωνιών Αθηνών. Οι επιβάτες είναι σε θέση να αγοράσουν περισσότερα από ένα εισιτήρια ως μέρος μιας συναλλαγής. Για την αγορά πολλαπλών εισιτηρίων, επιλέγουν τον αριθμό των εισιτηρίων που επιθυμούν από τον κατάλογο των προϊόντων και στη συνέχεια, ενεργοποιούν τόσα εισιτήρια όσα και τα άτομα που θα επιβιβαστούν στο Μέσο.\nΌλα τα άτομα, για τα οποία έχουν εκδοθεί εισιτήρια ως μέρος μιας ενιαίας συναλλαγής της εφαρμογής, θα πρέπει να μετακινηθούν μαζί με τον κάτοχο του «κινητού» εισιτηρίου. Το εισιτήριο ενεργοποιείται από τον ίδιο τον επιβάτη και είναι έγκυρα επικυρωμένο 2 λεπτά μετά από την ενεργοποίησή του. Στην περίπτωση των λεωφορείων και των τρόλεϊ θα πρέπει να ενεργοποιείται οποιαδήποτε στιγμή πριν την είσοδό στο όχημα.\nΑν το εισιτήριο βρίσκεται στη φάση των 2 λεπτών καθυστέρησης πριν την επικύρωση, οι επιβάτες θα πρέπει εισέλθουν στο όχημα μόνο από την μπροστινή πόρτα και να επιδείξουν την κινητό τους τηλέφωνο με το εισιτήριο στον οδηγό. Στην περίπτωση του μετρό, το εισιτήριο θα πρέπει να επικυρώνεται περίπου 2 λεπτά πριν την είσοδο στο σταθμό.\nΤα εισιτήρια παραμένουν ενεργά καθ\_’ όλη την ονομαστική διάρκεια τους. Σε περίπτωση ελέγχου, οι επιβάτες επιδεικνύουν το εισιτήριό τους στους ελεγκτές κομίστρου, ανοίγοντας την εφαρμογή “TfA tickets” και επιλέγοντας το ενεργοποιημένο εισιτήριο από την καρτέλα \_”Τα εισιτήριά μου\_”. Οι ελεγκτές κομίστρου μπορεί να βρίσκονται μέσα σε οποιοδήποτε όχημα των Συγκοινωνιών Αθηνών, καθώς και μετά τα μηχανήματα επικύρωσης των χάρτινων εισιτηρίων στους σταθμούς των μέσων σταθερής τροχιάς, γι’ αυτό οι επιβάτες θα πρέπει να προγραμματίζουν το χρόνο επικύρωσής τους αναλόγως.\nΗ αγορά εισιτηρίου θα πρέπει έχει γίνει πριν την μετακίνηση με τα Μέσα των Συγκοινωνιών Αθηνών. Μετά την αγορά του, ακόμα κι αν δεν υπάρχει ενεργό δίκτυο κινητού τηλεφώνου (σύνδεση δεδομένων), είναι δυνατή η επικύρωση και επίδειξη του εισιτηρίου μετά την επιβίβαση στα οχήματα των Συγκοινωνιών Αθηνών. Η μέτρηση του χρόνου από την ενεργοποίηση στην επικύρωση (2 λεπτά) γίνεται από την εφαρμογή και δεν εξαρτάται από τη σύνδεση δεδομένων.\nΠροηγούμενο άρθροΗμερίδα Infocycle στην Άρτα\nΕπόμενο άρθροGreenpeace: Προσοχή κυκλοφορεί και στην Ελλάδα


Οδηγός επισκευής για τη μηχανή Wimshurst - vgargan.gr\nΣε αυτό το άρθρο θα βρείτε τεχνικές και αναλυτικές οδηγίες για την αποκατάσταση των πιο συχνών βλαβών των μηχανών Wimshurst που υπάρχουν στα ελληνικά σχολεία πρωτοβάθμιας και δευτεροβάθμιας εκπαίδευσης.\nΤο παρόν αποτελεί συνέχεια του άρθρου Οδηγός για τη μηχανή Wimshurst, το οποίο προτείνεται να διαβάσετε για να εξοικειωθείτε με τα βασικά μέρη και την τεχνική ορολογία της μηχανής. Οι τεχνικές έχουν επιλεγεί με γνώμονα αφενός την καλύτερη δυνατή λειτουργία της μηχανής και αφετέρου τη διατήρηση της αισθητικής της. Επίσης, οι τεχνικές αποτελούν καρπό των ερευνών και πειραματισμών του συγγραφέα χωρίς να σημαίνει ότι αποτελούν τις βέλτιστες λύσεις.\nΑυτή η προσπάθεια καταγραφής είναι αφιερωμένη σε όλους αυτούς που ρώτησαν, έψαξαν, δοκίμασαν, πέτυχαν ή άλλωτε απέτυχαν να επιδιορθώσουν και να δώσουν ζωή σε μία (τουλάχιστον) μηχανή Wimshurst.\nΑναλυτικά, θα βρείτε πληροφορίες για:\nΠώς να κάνετε οπτικό έλεγχο της μηχανής.\nΤους ιμάντες μετάδοσης κίνησης και πώς να τους αντικαταστήσετε.\nΕπιδιόρθωση βλαβών στους πυκνωτές.\nΤην αντικατάσταση των βουρτσών.\nΤην επιδιόρθωση του βραχίονα στήριξης ηλεκτροδίων.\nΠώς να αποκαταστήσετε τη στήριξη ηλεκτροδίου στις μηχανές Τύπου 4.\nΠώς να αποκαταστήσετε τη σύνδεση των εξωτερικών οπλισμών των πυκνωτών.\nΠώς να συγκολλήσετε αγώγιμα φύλλα που λείπουν από τους δίσκους.\nΠως να αντιμετωπίσετε συνθήκες υγρασίας που επηρεάζουν τη λειτουργία της μηχανής.\nΌπου κρίνεται απαραίτητο, χρησιμοποιούνται οι ετικέτες από τις παρακάτω εικόνες (κάντε κλικ πάνω τους για μεγέθυνση) σαν σημείο αναφοράς για τα διάφορα μέρη της μηχανής.\nΚάτω μέρος βάσης\nΌπτικός έλεγχος μηχανής\nΓια να βεβαιωθούμε ότι η μηχανή μας είναι σε καλή κατάσταση και έτοιμη να λειτουργήσει, ελέγχουμε τα παρακάτω:\nΕάν η μηχανή έχει σκόνη, ξεσκονίζουμε καλά με ένα πινέλο.\nΟι ιμάντες μετάδοσης κίνησης  πρέπει να μην έχουν ρωγμές και να έχουν σωστή ελαστικότητα (ούτε πολύ χαλαροί ούτε πολύ σφικτοί). Το σημείο κόλλησης, εάν υπάρχει, να μην έχει υπολείμματα που θα βγάλουν τον ιμάντα από το αυλάκι του δίσκου όταν αυτός περιστρέφεται με μεγάλες ταχύτητες.\nΟι βραχίονες , πρέπει να βρίσκονται σε σωστή διάταξη (βλέπε εικόνα) και οι βούρτσες τους πρέπει να είναι σε επαφή με το δίσκο χωρίς όμως να δυσκολεύουν την περιστροφή του.\nΣωστή διάταξη βραχιόνων σε μηχανή Wimshurst (κάντε κλικ για μεγέθυνση)\nAγώγιμη σύνδεση μεταξύ των πεταλοειδών στελεχών, ηλεκτροδίων και εσωτερικού οπλισμού πυκνωτών\nΟι βούρτσες των πεταλοειδών στελεχών , δεν πρέπει να είναι σε επαφή με το δίσκο.\nΠρέπει να υπάρχει αγώγιμη σύνδεση μεταξύ των αντίστοιχων πεταλοειδών στελεχών , ηλεκτροδίων  και εσωτερικού οπλισμού πυκνωτών  (βλέπε εικόνα).\nΟι τροχαλίες  πρέπει να είναι σε σωστή διάταξη και ευθυγραμισμένες με τα αυλάκια των δίσκων  (βλέπε εικόνες).\nΛάθος διάταξη τροχαλιών\nΣωστή διάταξη τροχαλιών\nΟι πυκνωτές , δεν πρέπει να έχουν εμφανείς ρωγμές στα ποτήρια ούτε σκισίματα μεγάλης έκτασης στους οπλισμούς τους.\nΗ χειρολαβή , πρέπει να περιστρέφεται ελεύθερα χωρίς ιδιαίτερη αντίσταση.\nΠρέπει να υπάρχει αγώγιμη σύνσεση μεταξύ των εξωτερικών οπλισμών των πυκνωτών (συνήθως μέσω συρμάτων  και οριζόντιου μεταλλικού στελέχου).\nΕάν τα κινητά μέρη της μηχανής κατά την κίνησή τους κάνουν υπερβολικό θόρυβο, χρησιμοποιούμε λίγο λιπαντικό για να μειώσουμε τις τριβές.\nΑντικατάσταση ιμάντων μετάδοσης κίνησης\nΕλαστικοί ιμάντες από πολυουρεθάνη πάχους 4mm\nΗ πιο συνηθισμένη βλάβη στις μηχανές Wimshurst είναι οι κατεστραμμένοι ιμάντες μετάδοσης κίνησης . Σε αυτό το θέμα ήμουν τυχερός, καθώς από τους προκατόχους μου έμαθα ότι, από τοπικό κατάστημα στο Ηράκλειο, μπορώ να προμηθευτώ κατάλληλους ιμάντες για τις μηχανές.\nΠρόκειται για γενικής χρήσης «ιμάντες μετάδοσης κίνησης” (δύο τύπων: πράσινος και πορτοκαλί) από πολυουρεθάνη με πάχος 4mm και κόστος περίπου 2 ευρώ/μέτρο.\nΓια να μην θεωρηθεί διαφήμιση, θα αποφύγω να αναφέρω συγκεκριμένα καταστήματα που μπορεί κάποιος να προμηθευτεί τους παραπάνω ιμάντες. Επικοινωνήστε μαζί μου για να σας δώσω περισσότερες πληροφορίες.\nΕλαστικός ιμάντας BANDO BANCORD\nΟι συγκεκριμένοι ιμάντες είναι κατάλληλοι για μηχανές Wimshurst καθώς έχουν τα εξής χαρακτηριστικά:\nΚατάλληλη διάμετρο (4mm) για τα αυλάκια των περισσοτέρων μηχανών\nΚατάλληλη υφή ώστε να μην ολισθαίνουν πάνω στο αυλάκι (κάποιοι άλλοι ιμάντες που δοκίμασα, ενώ είχαν καλή ελαστικότητα, λόγω υφής γλιστρούσαν πάνω στο αυλάκι μετά από ορισμένη ταχύτητα περιστροφής)\nΔεν έχουν καθορισμένο μήκος (ανοικτού τύπου) οπότε με σωστό μέτρημα μπορούν να προσαρμοστούν σε κάθε μηχανή\nΕύκολη και ανθεκτική συγκόλληση με απλό ζέσταμα (με αναπτήρα) των άκρων\nΜεγάλη αντοχή στο χρόνο (έχω δει ιμάντες τοποθετημένους πολλά χρόνια πριν να δουλεύουν άριστα).\nΟ τύπος με το πορτοκαλί χρώμα (βλέπε εικόνα) φέρει του πάνω την ένδειξη BANDO BANCORD, και με λίγο ψάξιμο στο διαδίκτυο, βρήκα την ιστοσελίδα του γερμανού κατασκευαστή για το συγκεκριμένο τύπο με εμπορική ονομασία BANDO Bancord Polyurethane Round Belts (Open End). Επιπλέον, ο συγκεκριμένος τύπος διατίθεται σε πολλά διαφορετικά πάχη (από 1,5 έως 15 mm) που μπορεί να καλύψει και μηχανές με μεγαλύτερο αυλάκι. Το κόστος\nΗ τοποθέτηση των ιμάντων, ενώ είναι απλή διαδικασία, απαιτεί εξάσκηση και προσοχή για να πετύχει. Η διαδικασία που ακολουθούμε είναι η εξής:\nΑποσυναρμολογούμε τη μηχανή, τοποθετώντας κάθε εξάρτημα της προσεκτικά πάνω στο τραπέζι ώστε να θυμόμαστε τη σωστή θέση του κατά την επανασυναρμολόγηση. Η αποσυναρμολόγηση γίνεται για να έχουμε μεγαλύτερη άνεση και καλύτερες πιθανότητες επιτυχούς κόλλησης\nΑφήνουμε στη θέση τους μόνο τους δίσκου και τις τροχαλίες που ενώνονται με τη χειρολαβή\nΠερνάμε τον ιμάντα από την τελική διαδρομή του και αφού μετρήσουμε, τον κόβουμε στο επιθυμητό μήκος\nΑφού πιάσουμε μαζί και τα δύο άκρα του ιμάντα, ζεσταίνουμε με ένα αναπτήρα μέχρι τα άκρα να λιώσουν, αλλά όχι να μαυρίσουν. Η φλόγα του αναπτήρα πρέπει να εφάπτεται με την επιφάνεια των άκρων του ιμάντα. Το υπερβολικό ζέσταμα κάνει το λιωμένο υλικό να πετάγεται και υπάρχει κίνδυνος εγκαύματος!\nΌταν τα άκρα λιώσουν, τα φέρνουμε σε επαφή με ελαφρά πίεση και φυσάμε το σημείο επαφής για 30 sec\nΕπαναλαμβάνουμε τα βήματα 3 έως 5 και για τον ιμάντα της πίσω πλευράς. Δεν ξεχνάμε ότι ο ιμάντας της πίσω πλευράς πρέπει να διασταυρωθεί για να μπορεί ο πίσω δίσκος να κινείται αντίθετα από τον μπροστά\nΤέλος, αφήνουμε τους ιμάντες να κρυώσουν για 15 ακόμα λεπτά, χωρίς να τους ασκείται καμία πλευρική πίεση ή τάση.\nΑφού κρυώσουν εντελώς, χρησιμοποιούμε ένα κόφτη για να κόψουμε τα υπολείμματα της κόλλησης, ώστε να είναι ενιαία η επιφάνεια σε όλη την έκταση τους.\nΤέλος, επανασυναρμολογούμε τη μηχανή.\nΔείτε ένα βίντεο με όλη την παραπάνω διαδικασία.


ΑΥΤΟΣ ΘΑ ΣΩΣΕΙ ΤΗ ΠΑΤΡΙΔΑ; Με το 90% των χρημάτων του στο εξωτερικό; | Veria City News\nΑΥΤΟΣ ΘΑ ΣΩΣΕΙ ΤΗ ΠΑΤΡΙΔΑ; Με το 90% των χρημάτων του στο εξωτερικό;\nΤο 90% των καταθέσεων του διατηρεί ο αρχηγός της Νέας Δημοκρατίας και εν δυνάμει πρωθυπουργός, Αντώνης Σαμαράς, σε τράπεζα του εξωτερικού. Όπως φαίνεται από το πόθεν έσχες του προέδρου της Ν.Δ. ο κ. Σαμαράς έχει 285.467 ευρώ σε καταθέσεις στην KBC του Βελγίου γεγονός που προκαλεί ερωτήματα.\nΓιατί κάποιος, στην προκειμένη περίπτωση ο πρόεδρος της Αξιωματικής Αντιπολίτευσης, που θέλει να κυβερνήσει την Ελλάδα δεν την εμπιστεύεται τόσο ώστε να διατηρεί τα χρήματα του σε Ελληνική τράπεζα;\nΓιατί ένας θεωρητικά υποψήφιος πρωθυπουργός έχει καταθέσεις στο Βέλγιο, ενισχύοντας με αυτόν τον τρόπο τις φήμες για επικείμενη χρεοκοπία; Περιμένει χρεοκοπία και διασφαλίζει μ’ αυτόν τον τρόπο τα χρήματα του; Θα αναρωτηθούν οι καχύποπτοι.\nΓιατί το ΠΑΣΟΚ δεν «κινητοποιήθηκε» ώστε να θέσει το ερώτημα που είναι εύλογο ειδικά αυτή τη περίοδο που τα πάντα είναι ρευστά σε ότι αφορά την οικονομική κατάσταση της χωρας;\n‘’Ο κ. Σαμαράς άνοιξε το λογαριασμό στην τράπεζα KBC του Βελγίου την εποχή που ήταν ευρωβουλευτής, το 2004. Μάλιστα, η εν λόγω τράπεζα έχει υποκατάστημα μέσα στο ευρωκοινοβούλιο για να εξυπηρετεί τις συναλλαγές των ευρωβουλευτών’’ υποστήριξε στο www.koutipandoras.gr ο διευθυντής του γραφείου του Αντώνη Σαμαρά, Κωνσταντίνος Μπούρας.\nΌσον αφορά το θέμα της ενδεχόμενης αναξιοπιστίας στο πρόσωπο του ελληνικού τραπεζικού συστήματος από Έλληνες πολιτικούς, ο κ. Μπούρας απάντησε ότι δεν τίθεται τέτοιο θέμα αφού δεν είναι εξαγωγή χρημάτων αλλά διατήρηση των χρημάτων του προέδρου της ΝΔ στη βελγική τράπεζα: ‘’Δε μιλάμε για μεταφορά χρημάτων στο εξωτερικό. Απλά τα χρήματα υπήρχαν εκεί από τη θητεία του κ. Σαμαρά και παραμένουν στον ίδιο λογαριασμό’’.\nΑναρτήθηκε από veria στις 8:06 π.μ.


7,5€ από 15€ για 2 γλυκιές ή αλμυρές κρέπες με έως 5 υλικά της επιλογής σας ή 2 τοστ με έως 5 υλικά της επιλογής σας ή συνδυασμό τους (π.χ. 1 αλμυρή κρέπα & 1 τοστ) με έως 5 υλικά της επιλογής σας\n- Αναλυτικά, τα υλικά από τα οποία μπορείτε να επιλέξετε για τις κρέπες και τα τοστ είναι:\nΗ προσφορά ισχύει έως τις 22/01/2023\nΕίστε στην Θεσσαλονίκη και θέλετε να απολαύσετε κρέπα ή τοστ; Τότε το Twins στην περιοχή του Λευκού Πύργου είναι η πρώτη σας επιλογή! Εδώ και 10 χρόνια το Twins είναι το αγαπημένο στέκι των καλοφαγάδων και των ξενύχτηδων!\nΣτο Twins, ο Λάμπρος, σας περιμένει με την διάσημη «μυστική συνταγή απόλαυσης» στην ζύμη της κρέπας για να σας προσφέρει γευστικά αριστουργήματα! Εσείς απλά επιλέξτε τα υλικά που θέλετε να έχει η κρέπα σας και καλή σας όρεξη!\nΔευτέρα - Παρασκευή: 14:30 - 05:00\nΣάββατο - Κυριακή: 16:00 έως τα ξημερώματα\nΝικηφόρου Φωκά 4\nΤηλ.: 2310 268481


Σάββας Καλεντερίδης: Αυτό είναι το σενάριο που τρέμει ο Ερντογάν | Patranews.gr\nΣάββας Καλεντερίδης: Αυτό είναι το σενάριο που τρέμει ο Ερντογάν\nΔημοσιεύτηκε: 23/04/2017 - 12:00\n«Το έχει πει ο λαός μας, καμία παροιμία δεν είναι τόσο εύστοχη όσο αυτή: "Όταν σκάβεις τον λάκκο του άλλου νομοτελειακά έρχεται η στιγμή που πέφτεις ο ίδιος μέσα". Έτσι περιγράφει στο newsbeast.gr ο Σάββας Καλεντερίδης, πρώην πράκτορας της ΕΥΠ γνωστός από την υπόθεση του φυλακισμένου σήμερα ηγέτη των Κούρδων, Αμπντουλάχ Οτζαλάν, και νυν συγγραφέας και αρθρογράφος, τι είναι αυτό που φοβάται περισσότερο από όλα ο Ερντογάν στο σύστημα που ο ίδιος έφτιαξε με την συνταγματική αναθεώρηση που εγκρίθηκε με το δημοψήφισμα της 16ης Απριλίου όταν το «Ναι» επικράτησε οριακά του «Όχι» με 51,41% έναντι 48,59%.\nΟ Σάββας Καλεντερίδης αναλύει πώς διαμορφώνεται η επόμενη μέρα του δημοψηφίσματος, το σενάριο που κάνει τον Ερντογάν να κάθεται σε αναμμένα κάρβουνα, ενώ στη συνέχεια εξηγεί γιατί ο «σουλτάνος» χρωστάει χάρη στην Ελλάδα για την υπόθεση των «8» και τι θα γίνει με τις τουρκικές προκλήσεις στον ελλαδικό χώρο.\n- Πώς μεταφράζετε το αποτέλεσμα του δημοψηφίσματος; Περιμένατε να επικρατήσει το «Ναι»;\n«Όταν ξεκίνησε η προεκλογική εκστρατεία πριν δύο μήνες, οι πρώτες δημοσκοπήσεις, όχι στημένες, κανονικές δημοσκοπήσεις, έδειχναν ότι είχε ένα προβάδισμα το "Όχι". Αυτό συνεχίστηκε περίπου για ένα μήνα και αυτό το προβάδισμα ήταν που οδήγησε τον Ερντογάν να κάνει τη σχεδιασμένη κρίση με την Ολλανδία και με τις ευρωπαϊκές χώρες.\nΑυτό το δημοψήφισμα είχε μία ιδιαιτερότητα. Δεν είχε επιχειρήματα ο Ερντογάν, δεν είχε πολιτικά επιχειρήματα, επειδή ήλεγχε τα μέσα μαζικής ενημέρωσης δεν συζητήθηκαν καν οι αλλαγές που θα επιφέρουν τα 18 καινούρια άρθρα, ότι δηλαδή θα συγκέντρωνε όλες τις εξουσίες στα χέρια του. Και επειδή ακριβώς δεν είχε επιχειρήματα, το μόνο επιχείρημα που συσπείρωνε πραγματικά τον κόσμο ήταν η αντιευρωπαϊκή και αντιχριστιανική του ρητορική. Έλεγε ή μάλλον επένδυε στο γεγονός ότι το πραξικόπημα το διοργάνωσαν οι νέοι σταυροφόροι και στην ουσία παρουσίαζε τους οπαδούς του "Όχι" είτε με εσωτερικούς συνεργάτες, όπως είχαμε εδώ τους γερμανοτσολιάδες εκεί είχε αυτό το λαϊκίστικο ότι αυτοί που θέλουν το "Όχι" είναι οι συνεργάτες των σταυροφόρων, είτε οι τρομοκράτες, συνοδοιπόροι των τρομοκρατών επειδή και το PKK έλεγε "Όχι".\nΕπειδή λοιπόν αυτά τα επιχειρήματα ήταν τα μόνα που συσπείρωναν σχεδίασε στις 14 Μαρτίου την κρίση με την Ολλανδία. Παρότι σχεδιασμένη ήταν μία ουσιαστική κρίση γιατί είχαμε για πρώτη φορά εδώ και δεκαετίες απέλαση υπουργού από μία ευρωπαϊκή χώρα. Αυτό λοιπόν συσπείρωσε και θα έλεγα ότι σε κάποιο βαθμό έστρεψε το κλίμα υπέρ του Ερντογάν γιατί παρουσιάστηκε ως ο προστάτης, ο υπερασπιστής της αξιοπρέπειας του τουρκικού λαού απέναντι στους κακούς Ευρωπαίους και στους χριστιανούς και στους σταυροφόρους.\nΜέχρι μία βδομάδα πριν το δημοψήφισμα περιμέναμε ότι τα ποσοστά του θα είναι γύρω στο 55%. Όμως έγινε μία ακατανόητη δήλωση ενός από τους επικεφαλής των συμβούλων του Ερντογάν, ο οποίος είπε ότι την επόμενη θα αναθεωρηθεί το νομικό πλαίσιο που αφορά τους μητροπολιτικούς δήμους και θα αντικατασταθεί από τις αυτόνομες περιφέρειες στα πρότυπα της Κίνας. Όταν ειπώθηκε αυτό, ζωντανά σε μία τηλεόραση, το έπιασαν η αντιπολίτευση αλλά και οι γκρίζοι λύκοι, οι εθνικιστές που συμπαρατάχθηκαν με τον Ερντογάν σε επίπεδο ηγεσίας με το "Ναι", και είπαν ότι η αυτονομία είναι στην ουσία ένα δώρο στους Κούρδους και θα διαμελίσει την Τουρκία. Και έτσι εκείνες τις μέρες, είχαμε μία διαρροή 2-3 μονάδων για αυτό φτάσαμε στο αποτέλεσμα στο 51,4%. Φυσικά στο ποσοστό αυτό θα πρέπει να συμπεριλάβουμε και τις ψήφους που εκλάπησαν στην ουσία, με βία και νοθεία στην κυριολεξία που έγινε κυρίως στα εκλογικά τμήματα της υπαίθρου και πιο πολύ θα έλεγα στα εκλογικά τμήματα της περιοχής του Κουρδιστάν».\n- Υπάρχουν αποδείξεις για αυτό;\n«Ναι υπάρχουν εκατοντάδες ή και χιλιάδες αποδείξεις. Υπάρχουν πολλές εκατοντάδες εκλογικά τμήματα ή και χιλιάδες που ψήφισαν όλοι οι εγγεγραμμένοι. Μα αυτό είναι αδύνατο, δεν μπορούν να ψηφίσουν όλοι οι εγγεγραμμένοι.\nΤο θέμα είναι ότι είναι τέτοιο το νομικό πλαίσιο και τόσο στενός ο έλεγχος της δικαστικής εξουσίας που αποκτά με το καινούριο θεσμικό πλαίσιο ο Ερντογάν που στην ένσταση των κομμάτων για την εγκυρότητα των εκλογών από τους έντεκα δικαστές, ένας μόνο μειοψήφησε. Οι δέκα ψήφισαν την απόρριψη των ενστάσεων».\n- Πώς διαμορφώνεται η επόμενη μέρα στην Τουρκία μετά το τουρκικό δημοψήφισμα;\n«Ήταν ήττα το αποτέλεσμα, αυτό το γνωρίζουν όλοι. Εκείνο το βράδυ και στα κεντρικά του AKP, του κόμματος Δικαιοσύνης και Ανάπτυξης αλλά και στο Προεδρικό Μέγαρο, στο "σαράι" που λένε οι Τούρκοι, επικρατούσε παγωμάρα. Κάποια στιγμή μάλιστα είδαν να χάνουν, εξαφανίστηκαν όλοι από το περιβάλλον του Ερντογάν, και φαίνεται στη φωτογραφία στη γλώσσα του σώματος: όταν βγήκε εκείνο το βράδυ ήταν φαρμακωμένος και μάλιστα έγραψα σε ένα σχόλιό μου ότι είδα ζωγραφισμένη τη σκιά του φόβου στο πρόσωπό του».\n- Δεν το περίμενε.\n«Δεν είναι αυτό, θα σας πω τι εννοώ. Τα κόμματα που συστρατεύτηκαν με το "Ναι" είχαν μία εκλογική επιρροή με βάση τις εκλογές που έγιναν πριν δύο χρόνια γύρω στο 65%. Και είδαμε ότι υπήρχαν διαρροές και φτάσαμε στο 51,4% κι αυτό ήταν προβληματικό. Άρα εδώ υπάρχει ένας έντονος προβληματισμός στη πλευρά του ΑΚΡ και επιφανειακός και βαθύς. Ο επιφανειακός είναι μετρούν τα κουκιά, ο βαθύς είναι τι θα γίνει με το 2019 που έχουμε εκλογές.\nΈνα άλλο που προβληματίζει είναι ότι σχεδόν το 60% των νέων ψηφοφόρων ήταν με το "Όχι". Αυτό είναι ένα τεράστιο ζήτημα. Είναι το καινούριο που δεν ξέρουν πώς θα το διαχειριστούν στο ΑΚΡ, γιατί η ρητορική του ΑΚΡ απευθύνεται σε αδαείς, αμόρφωτους, θα έλεγα ικανοποιεί τα πρωτόγονα ένστικτα των ανθρώπων. Οι τελευταίες δημοσκοπήσεις που κυκλοφόρησαν δείχνουν ότι μειώνεται η επιρροή του στους πανεπιστημιακής μόρφωσης και αυξάνεται στους χαμηλής μόρφωσης, στις νοικοκυρές κλπ.\nΣε άρθρo του ο αρθρογράφος Ατακλί, λέει ότι η σκιά του φόβου που ήταν ζωγραφισμένη στο πρόσωπο του Ερντογάν εκείνο το βράδυ έχει να κάνει με το 2019 και τις εκλογές. Δηλαδή εάν ο Ερντογάν είχε πάρει στο δημοψήφισμα πάνω από 55% θα ήταν πιο ήσυχος. Τώρα φοβάται ο Ερντογάν, αυτά είναι πληροφορίες που έφθασαν στον δημοσιογράφο που σας ανέφερα, φοβάται ο Ερντογάν ότι αυτά τα δύο χρόνια επειδή το πολιτικό περιβάλλον είναι αρνητικό για αυτόν που κυβερνά, υπάρχουν σημάδια οικονομικής κρίσης, υπάρχουν μέτωπα ανοιχτά στη Συρία, στο Ιράκ, στο Κυπριακό, στην Ευρώπη στην οικονομία, ότι το πιο πιθανό είναι να έχουν διαρροή ψηφοφόρων και όχι συσπείρωση.\nΤο 2019 θα έχουμε δύο εκλογές, βουλευτικές και προεδρικές. Στις προεδρικές ο πρόεδρος, με βάση το σύστημα που έχει φτιάξει ο Ερντογάν πρέπει να πάρει 50 +1. Εκεί λοιπόν φοβάται ότι τα κόμματα της αντιπολίτευσης, δεν θα βάλουν από την αρχή έναν υποψήφιο, που αυτό θα λειτουργήσει υπέρ του Ερντογάν, αλλά ότι το καθένα θα βάλει το δικό του υποψήφιο. Εάν όμως γίνει αυτό σχεδόν αποκλείεται ο Ερντογάν να πάρει πάνω από 50%.\nΣτο δεύτερο γύρο, σύμφωνα με αυτό το σενάριο που τρομοκρατεί τον Ερντογάν, είναι πιθανό τα κόμματα της αντιπολίτευσης να συσπειρωθούν γύρω από ένα πρόσωπο και να μοιράσουν την εξουσία. Μην ξεχνάμε ότι το νέο σύστημα έχει και δύο αντιπροέδρους της Δημοκρατίας. Έτσι το νέο πρόσωπο θα μοιράσει τις αντιπροεδρίες στα κόμματα και το υπουργικό συμβούλιο, γιατί το υπουργικό συμβούλιο δεν θα ορίζεται από τη Βουλή αλλά από τον Πρόεδρο.\nΤι σημαίνει αυτό. Ότι υπάρχει πιθανότητα ακριβώς επειδή θα μοιραστεί η εξουσία, τα κόμματα εάν δεν το κάνουν αυτό θα εξαφανιστούν γιατί η Βουλή θα έχει πλέον έναν ρόλο διακοσμητικό, την εξουσία θα την ασκεί ο Πρόεδρος και το υπουργικό συμβούλιο.\nΕάν τα κόμματα του "Όχι", της αντιπολίτευσης συσπειρωθούν γύρω από ένα πρόσωπο το πιο πιθανό είναι ότι θα κερδίσει το νέο πρόσωπο τον Ερντογάν. Έτσι ο Ερντογάν θα μείνει χωρίς ασυλία, δεν θα είναι βουλευτής και θα μείνει χωρίς ασυλία και στην ουσία θα είναι αιχμάλωτος του συστήματος που ο ίδιος δημιούργησε».\n- Πώς μπορεί να πάρει μία τέτοια ήττα;\n«Το θέμα είναι ότι έχει κάνει τέτοιες διώξεις, πολλές από τις οποίες είναι άδικες, που θα πέσει θύμα κι αυτών των διώξεων. Ο Ερντογάν έχει άπλυτα, της οικογένειάς του και του ιδίου. Κάποιοι τα μαζεύουν, κάποιοι τα γνωρίζουν και αναφέρομαι για παράδειγμα στον Γκιουλέν, ο οποίος ήλεγχε την αστυνομία, το δικαστικό άρα έχει ράμματα για την γούνα του. Αυτός είναι ο φόβος στο πρόσωπο, ότι θα είναι χωρίς ασυλία και εάν ανοίξουν κύκλοι διώξεών του πιθανόν να καταλήξει στη φυλακή».\nΤο πραξικόπημα και η δίκη των «8»\n- Πώς είδατε το πραξικόπημα και το πώς χειρίστηκε η Ελλάδα το ζήτημα;\n«Το πραξικόπημα ήταν κατά την άποψή μου πραγματικό. Υπάρχουν φωνές στην Ευρώπη, πρόσφατα είδα και στις ΗΠΑ, που λένε ότι το πραξικόπημα το έστησε ο Ερντογάν. Εγώ δεν το πιστεύω αυτό, πιστεύω όμως ότι από ένα σημείο και μετά το ήλεγξε και το χρησιμοποίησε για να ισχυροποιήσει τη θέση του, να συσπειρώσει το λαό γύρω από το μύθο. Έκανε ένα μύθο γύρω από τη δημοκρατία και τον εαυτό του, την οποία δημοκρατία καταλύει ο ίδιος τώρα. Το χρησιμοποίησε με τέχνη για να κάνει εκκαθάριση του τοπίου στο στρατό, στη δικαιοσύνη, στην αστυνομία κλπ. Τώρα σε σχέση με τους "8" εγώ πιστεύω ότι είναι αστείο και να το συζητάμε. Η Ελλάδα δεν τους κάλεσε να έρθουν. Η Ελλάδα δεν είναι Τουρκία. Δεν αποφασίζει η κυβέρνηση, αποφάσισε η δικαιοσύνη. Μάλιστα αποφάσισαν τρεις διαφορετικές έδρες στον Άρειο Πάγο και τρεις στο Εφετείο που σημαίνει ότι είναι αδύνατο να στήσει κανείς τόσες πολλές συνθέσεις. Και όλοι αποφάσισαν την ίδια απόφαση. Και εδώ πρέπει να πούμε το εξής, ένα ανώτατο δικαστήριο ένα μήνα πριν την απόφαση για τους "8" είχε αποφασίσει αρνητικά για την ελληνική κυβέρνηση, που είναι απόδειξη ότι η Ελλάδα δεν έχει καμία ευθύνη ούτε για το πραξικόπημα ούτε για το αν δημιουργήθηκαν συνθήκες που φεύγουν οι Τούρκοι αξιωματικοί από την Τουρκία για να αποφύγουν μία άδικη δίκη».\n- Δεν έχει δηλαδή να χρεωθεί κάτι η Ελλάδα;\n«Εγώ θα έλεγα ότι ο Ερντογάν χρωστάει στην Ελλάδα χάρη. Ο Έλληνας πρωθυπουργός ήταν από τους πρώτους παγκοσμίως που πήρε τηλέφωνο και του εξέφρασε την συμπαράστασή του αλλά και η Ελλάδα αν και γνώριζε στοιχεία από την πτήση του εκείνο το βράδυ στην ουσία προστάτεψε τον Ερντογάν. Δηλαδή πέρασε πολύ κοντά στον ελληνικό εναέριο χώρο, κρατώντας μυστική την πτήση του, στην ουσία τον προστάτεψε. Άρα αντί να χρωστάει χάρη στην Ελλάδα και που στήριξε τον ίδιο, στρέφει τα βέλη του εναντίον της Ελλάδας. Νομίζω ότι είναι άδικο και πολιτικά άτοπο αυτό που γίνεται και η Ελλάδα δεν πρέπει να συμπεριφέρεται σαν ένοχη. Καμία ευρωπαϊκή χώρα δεν εξέδωσε ανθρώπους τους οποίους η Τουρκία κατηγορεί για συμμετοχή στο πραξικόπημα».\n- Θα ενταθούν οι τουρκικές προκλήσεις στην Ελλάδα το επόμενο διάστημα;\n«Η Τουρκία έχει την δικιά της στρατηγική είναι πάγια, δεν έχει να κάνει με την εσωτερική κατάσταση. Έχει τα σχέδιά της και τις επιδιώξεις της στο Αιγαίο. Έχει πέντε μέτωπα να αντιμετωπίσει ο Ερντογάν: Το ένα είναι το μέτωπο του Κουρδικού στη Συρία και στο Ιράκ, που είναι μακράν το σοβαρότερο πρόβλημα που απειλεί και την ακεραιότητα της Τουρκίας. Το δεύτερο μέτωπο είναι οι εξελίξεις στην Κυπριακή ΑΟΖ, όπου δεν έχει να αντιμετωπίσει την Κύπρο και την Ελλάδα, εκεί έχει να αντιμετωπίσει τις ΗΠΑ, το Ισραήλ, τη Γαλλία, την Ιταλία και το Κατάρ. Γιατί οι εταιρείες από αυτές στις χώρες έχουν υπογράψει συμβόλαια μη δίνοντας σημασία στις απειλές της Τουρκίας, άρα δεν δέχονται τις θέσεις της Τουρκίας και υιοθετούν τις θέσεις της Κυπριακής Δημοκρατίας οι οποίες θέσεις της Κυπριακής Δημοκρατίας είναι Διεθνές Δίκαιο και μέση γραμμή άρα είναι θέσεις της Ελλάδας.\nΤο τρίτο μέτωπο είναι η Ελλάδα, και τα αναφέρω και με σειρά προτεραιότητας. Τέταρτη είναι η Ευρώπη, η ευρωπαϊκή προοπτική της Τουρκίας, η σχέση της με την Ευρώπη και πέμπτο είναι το μέτωπο της οικονομίας. Το αναφέρω τελευταίο αλλά επειδή υπάρχουν σημάδια κρίσης, εάν τελικά προκύψει μία σοβαρή κρίση θα γίνει το κυρίαρχο μέτωπο. Για αυτό λέω ότι ασφαλώς οι πάγιες επιδιώξεις της Τουρκίας θα συνεχιστούν και οι προκλήσεις θα συνεχιστούν αλλά σύμφωνα με την εκτίμησή μου δεν βλέπω στον ορατό ορίζοντα κάποιο περιβάλλον έντασης που θα οδηγήσει σε μία μείζονα κρίση στα ελληνοτουρκικά».\nΑυτό το αμφιλεγόμενο αξεσουάρ των 90s επιστρέφει στην μόδα -Θα το δούμε σε κάθε παραλία


kastorass.blogspot.com: Σκάνδαλο! Μεγαλοκαταθέτες «σήκωσαν» εκατοντάδες εκατ. ευρώ όσο ήταν κλειστές οι τράπεζες στην Κύπρο yt7RcBL2LbtVhTuhg5kcnuj7oIA\nΑΠΙΣΤΕΥΤΟ---- Έχασε 16kg σε 2 μήνες. Δείτε πώς το έκανε : Πατήστε εδώ----\nΑναρτήθηκε από s.s. στις 11:00 π.μ.


Άσχημα νέα στην Αχαϊκή, προς αναβολή το ντέρμπι με Θύελλα – Matchnews.gr\nΆσχημα νέα στην Αχαϊκή, προς αναβολή το ντέρμπι με Θύελλα\nΤα επαναληπτικά τεστ πραγματοποιήθηκαν πριν λίγο στις τάξεις της Αχαϊκής και τα μαντάτα δεν ήταν χαρμόσυνα.\nΤα αποτελέσματα ήταν άσχημα, αφού βρέθηκαν ακόμα 6 κρούσματα και το σύνολο έφτασε στα 10.\nΕτσι γίνεται αντιληπτό ότι η ΕΠΟ αναμένεται να αναβάλλει το παιχνίδι της “Κυρίας” με την Θύελλα Πατρών, που είχε προγραμματιστεί για την ερχόμενη Κυριακή.\nΌπως σας ενημέρωσαμε από νωρίς το πρωί, η διοίκηση έχει καταθέσει έγγραφα προς την ΕΠΟ και επιζητά αναβολή της αναμέτρησης, που είναι φυσικά και η πιο λογική εξέλιξη.\nΝΠΣ Βόλος: Ένας 32χρονος στο «τιμόνι» του, τον ανακοίνωσε ο Μπέος\nΛίπι: «Πανάξια η νίκη μας»\nΑπό τους διακριθέντες της Αχαϊκής ήταν ο Σωκράτης Λίπι στη νίκη της Αχαϊκής επί του Πάμισου.\n«Προετοιμαστήκαμε σκληρά και πήραμε πανάξια τη νίκη από τον Πάμισο, αφού μας πείσμωσε η ήττα στο Ληξούρι.\nΒέβαια το σημείο είναι κομβικό και συνεχίζουμε πιο δυνατά, γιατί θέλουμε νίκη και με τον Παναιγιάλειο, για να πλησιάσουμε τον στόχο μας».\nΑπό την πρώτη σεζόν του Διαγόρα Βραχνεΐκων στην Γ’ Εθνική έδωσε το παρόν ο Γιώργος Τριανταφυλλόπουλος.\nΟ μέσος των “μπλε” σκόραρε χθες το πολύτιμο τέρμα στη νίκη επί του Παλληξουριακού, αλλά αυτό ήταν το τελευταίο παιχνίδι του.\nΟ αρχηγός του Διαγόρα θα μεταβεί στην Μύκονο για επαγγελματικούς λόγους και έτσι δεν θα μπορέσει να προσφέρει τις υπηρεσίες του στα 4 εναπομείναντα παιχνίδια του πρωταθλήματος.\nΑνάμεικτα τα συναισθήματα στους «τελικούς» που έδωσαν Αχαϊκή και Θύελλα Πατρών με αντιπάλους τον Πάμισο Μεσσήνης εντός και το Διαβολίτσι εκτός έδρας αντίστοιχα.\nΗ μεν «Κυρία» ήταν εύστοχη στο δεύτερο μέρος και επικράτησε δίκαια με 2-0, για να αναπτερώσει τις ελπίδες της για «σωτηρία», ενώ πλέον τα πράγματα είναι δύσκολα για την Θύελλα, αφού η ήττα με 3-1 από το Διαβολίτσι στο «Καπετάν Βασίλης» στένεψε για τα καλά τα περιθώρια και πιο πολύ πλέον ελπίζει σε παραμονή μέσω της αναδιάρθρωσης, αν αυτή γίνει.\nΑΧΑΪΚΗ (Γαβριλόπουλος): Μπακάλης, Στανής, Λίπι, Ρίλντι (46΄Πυρρής), Μπουτσικάκης, Κοτσόκολος, Μαρκόπουλος, Γεωργόπουλος, Σουρανής (61’ λ.τ. Αντωνόπουλος, Κωστής, Ανδρεόπουλος (83΄Κυριακόπουλος).\nΘΥΕΛΛΑ (Πεφάνης): Σιδέρης, Μανθόπουλος, Ν.Κωνσταντινίδης (64΄Τσίμπιτσης), Σμπόρας (82΄Κουτσαντώνης), Δημητρίου, Κατριβέσης (64΄Σκουμής), Αγουρίδης, Παναγόπουλος, Αγγελής, Αποστολόπουλος (82΄Πανίτσας), Βέρρας.\nΜε σπασμένα φρένα ο Διαγόρας!\nΤ ους τρεις βαθμούς της νίκης πήρε και πάλι ο Διαγόρας Βραχνεΐκων, ο οποίος βρίσκεται σε εξαιρετική φόρμα και παίζει ωραίο ποδόσφαιρο, γεγονός που πιστοποίησε για ακόμη μια φορά, επικρατώντας του Παλληξουριακού εντός έδρας με 1-0 στο πρώτο χρονικά ματς της 9ης αγωνιστικής της Γ’ Εθνικής, που ξεκίνησε στις 13:30.\nΗ ομάδα του Ανδρέα Ζήκου έφτασε τις τρεις συνεχόμενες νίκες (σ.σ. μετά τα «διπλά» σε βάρος των Εθνικού Σκουλικάδου και Θύελλα Πατρών), και έκανε αποφασιστικό βήμα για την παραμονή του στην κατηγορία, φτάνοντας παράλληλα τους 13 βαθμούς.\nΔιαγόρας Βραχνεΐκων (Ανδρέας Ζήκος): Μπαμπούνης, Πανάρετος, Σαρρής, Σιδέρης, Τριανταφυλλόπουλος, Βλασόπουλος(75’ Βασιλόπουλος), Κούστα, Ντόμας (83’ Καπετανάκης), Γεωργαντόπουλος (85΄Τσεκούρας), Σταυρόπουλος, Αλεξανδρής (85’ Ούτσικας).\nΠαλληξουριακός (Ηλίας Ζερβός): Μωραΐτης, Πολυδωράτος (75΄ Τζωρτζάτος), Νεστερένκο, Βαλεντής (75΄ Βιτωράρος), Λουλούδας, Κυριλλίδης (55΄ Λυκούδης), Δαλκαφούκης, Ευστρατιάδης (75΄ Πολλάκης), Καράι (65΄ Χατζηστάμου), Κουκοβίνος, Xατζιάι.\nΤο ντέρμπι στο… νησί!\nΤελικά οι νησιώτες της Ζακύνθου απέσπασαν το τρίποντο-χρυσάφι κόντρα στον Ναυπακτιακό Αστέρα με γκολ του Κώστα Κάρδαρη στο 53΄, σε ένα παιχνίδι πραγματικό ντέρμπι, με φάσεις και για τις δύο ομάδες, αλλά και δυνατές μονομαχίες στο μεγαλύτερο μέρος της συνάντησης.\nΜάλιστα οι φιλοξενούμενοι είχαν δοκάρι στο 5΄, χάρη σε φάουλ του Νάκα και στάθηκαν άτυχοι, για να απαντήσει η Ζάκυνθος στο 41΄, όταν αστόχησε με Σπυρή και Κάρδαρη, οι οποίοι δεν κατάφεραν να παραβιάσουν την εστία του Δρακόπουλου.\n«Κλείδωσε» την παραμονή!\nΤην πρώτη του εντός έδρας νίκη μετά από την πολύμηνη αποχή πανηγύρισε ο Παναιγιάλειος, ο οποίος επικράτησε άνετα με 2-0 του Τσιλιβί στο Αίγιο.\nΗ ομάδα του Μίλτου Γκόφα πήρε τους τρεις βαθμούς στην έδρα της για πρώτη φορά μετά το ματς με το Διαβολίτσι στις 11 Οκτωβρίου (σ.σ. 2-1) και όχι μόνο δεν κινδυνεύει πλέον να υποβιβαστεί, αλλά δεν αποκλείεται να καταφέρει και το κάτι παραπάνω!\nΖΑΚΥΝΘΟΣ (Μαρίνος): Πατσιογιώργος, Κολεύρης, Τζατζανάς, Καλλιβωκάς, Κωστάκης (39’ Ντάσης), Τραγούδας, Κοναγκάγια, Σπύρη, Καψάσκης (70’ Κάμερον), Κάρδαρης, Κονδύλης (90’ Παναγιωτόπουλος)\nΝΑΥΠΑΚΤΙΑΚΟΣ ΑΣΤΕΡΑΣ (Κουρμπανάς): Δρακόπουλος, Καζανάς, Καλαμπόκας, Καπίας, Θεοχάρης, Σταυρόπουλος, Γκέτσι, Αρώνης (79’ Παπανδρέου), Γκάτσης (51’ Κράσι), Νάκα, Κονίδας (59’ Μεζίνι)\nΠαναιγιάλειος (Μίλτος Γκόφας): Καλλιακμάνης, Βλάχος (66’ Μήτσης), Μπακατσέλος, Παπαδόπουλος, Παπασπηλιόπουλος (74’ Σπανογιάννης), Μαυρόπουλος, Μπούνας, Λιάτος, Καραμπούλας, Κουραχάνης (74’ Μπάσα), Σπυρόπουλος.\n«Πράσινη» επιστροφή στις νίκες!\nΟ ΠΑΟ Βάρδας έδειξε από το πρώτο λεπτό της αναμέτρησης με τον Εθνικό Σκουλικάδου στο «Γρ.Καλάκος» (στον τελευταίο εντός έδρας αγώνα του για φέτος) τη διάθεση να είναι κυρίαρχος στον αγωνιστικό χώρο και να πάρει τους τρεις βαθμούς.\nΠράγματι, η ομάδα του Μίκι Τσίρκοβιτς ήταν στο μεγαλύτερο μέρος του αγώνα ανώτερη από τους φιλοξενούμενους, που έπαιζαν με ένα πιο αμυντικό στυλ και μέχρι το πρώτο μέρος κατάφεραν να κρατήσουν το «μηδέν». Ωστόσο, στην επανάληψη «μίλησε» ο αρχηγός!\nΟ Αντώνης Λιόσης μετά από εκτέλεση φάουλ του Περικλή Πολίτη σηκώθηκε πιο ψηλά απ’ όλους και νίκησε τον κίπερ του Εθνικού, κάνοντας το 1-0 στο 58’, αποτέλεσμα που δεν άλλαξε ως το τέλος.\nΜάλιστα, αυτή ήταν και η πρώτη νίκη του ΠΑΟΒ από τις 11 Απριλίου και το 2-1 με τον Διαγόρα.\nΠΑΟ Βάρδας (Μίκι Τσίρκοβιτς): Τσεκούρας, Π.Πολίτης, Πέκεζ (54’ Θεοδωρόπουλος), Μωραϊτης, Γ.Πολίτης, Νικολόπουλος, Γκέβορι (37’ Παναγάκης), Λιόσης, Μπακατσέλος (75’ Φερεκίδης), Λαθύρης, Δ.Μικελάτος (75’ Σ.Μικελάτος).\nΕπιμέλεια: Γιάννης Γεωργακόπουλος, Κυριάκος Δημητρόπουλος\nSUPER LEAGUE 115 mins ago\nΑΘΛΗΜΑΤΑ29 mins ago\nΑΠΟΛΛΩΝ ΠΑΤΡΩΝ43 mins ago


Σαν σήμερα η εικόνα του άψυχου Σολωμού να πέφτει από τον ιστό συγκλόνισε και συγκλονίζει μέχρι σήμερα | RealOraiokastro\nΕίκοσι τέσσερα χρόνια συμπληρώνονται από τον θάνατο των Τάσου Ισαάκ και Σολωμού Σολωμού στην Κύπρο και με αφορμή την θλιβερή επέτειο, το Δημοκρατικό Κόμμα, η ΕΔΕΚ, η Αλληλεγγύη και η Συμμαχία Πολιτών εξέδωσαν ανακοινώσεις.\n«Οι ηρωομάρτυρες Τάσος Ισαάκ και Σολωμός Σολωμού δολοφονήθηκαν άνανδρα και βίαια τον Αύγουστο του 1996, επειδή θέλησαν να διαμαρτυρηθούν ενάντια στην τουρκική κατοχή. Επειδή θέλησαν να στείλουν το μήνυμα του αγώνα για απελευθέρωση της πατρίδας μας. Δεν ξεχνούμε τη θυσία τους.\n»Τιμούμε τη μνήμη τους, συνεχίζοντας τον αγώνα για δικαίωση και απελευθέρωση. Με τις πληγές της κατοχής να παραμένουν ανοιχτές, δεν ξεχνούμε την τουρκική θηριωδία και βαρβαρότητα», τονίζει σε ανακοίνωσή του το ΔΗΚΟ, προσθέτοντας ότι «όλα αυτά δεν αφήνουν περιθώρια για διχασμό. Με συλλογικότητα, διεκδικητικότητα και δια μέσου της προάσπισης της Κυπριακής Δημοκρατίας μπορούμε να αντιμετωπίσουμε την κλιμακούμενη τουρκική επιθετικότητα, προκλητικότητα και επεκτατικότητα».\n»Η θηριωδία των Τούρκων εκδηλώθηκε το ίδιο βάναυσα και το ίδιο άνανδρα λίγα εικοσιτετράωρα αργότερα. Ανήμερα της κηδείας του Ισαάκ, κατά τη διάρκειας διαμαρτυρίας για τη δολοφονία του, εκτελέστηκε εν ψυχρώ ο Σολωμός Σολωμού. Με το χαμόγελο και ένα τσιγάρο στα χείλη, περιφρονώντας τα τουρκικά στρατεύματα, ο Σολωμού, συνεχίζοντας την παράδοση των ηρώων ολόκληρου του ελληνισμού, ανέβηκε στον ιστό για να κατεβάσει από τα ελληνικά χώματα της Δερύνειας την τουρκική σημαία».\nΗ κάμερα του Famagusta News κατέγραψε τα όσα περιέγραψε ο Ευγένιος Παπαγεωργίου, καρδιακός φίλος και κουμπάρος του Τάσου Ισαάκ (σ.σ βάφτισε την κόρη του), έχοντας μάλιστα δίπλα του τη μάνα του Τάσου, Αναστασία.\nΗ μαρτυρία για τα όσα διαδραματίστηκαν τον μαύρο Αύγουστο του 1996 και τι προηγήθηκε της δολοφονίας του Τάσου Ισαάκ καταγράφηκε στην κάμερα του FN τον Δεκέμβριο του 2018, στο πλαίσιο της πορείας των μοτοσικλετιστών στο οδόφραγμα Δερύνειας.\n← Ζούμε την… «Αλίκη στη χώρα των Θαυμάτων»\nΠαιδικοί Σταθμοί – ΕΣΠΑ: Ανακοινώθηκαν τα προσωρινά αποτελέσματα →


Δημοσιεύτηκε: 09 Νοέμ 2012, 05:15\nO oδηγός ισχύει και για τις εκδόσεις 12.04 LTS, 14.04 LTS και 14.10.\nUbuntu 12.10 - Windows 7\nΈνα μεγάλο ευχαριστώ στον fkol k4, για την καθοδήγηση που προσέφερε, τις προτάσεις που έκανε καθώς και για τον χρόνο που αφιέρωσε για να με βοηθήσει να φτιάξω και να βελτιώσω αυτόν τον οδηγό.\nΣε αυτόν τον οδηγό, θα δούμε πως γίνεται η εγκατάσταση τoυ Ubuntu 12.10 (Quantal Quetzal) σε υπολογιστή με προεγκατεστημένα Windows 7, ώστε να έχουμε την δυνατότητα να χρησιμοποιούμε και τα δύο λειτουργικά συστήματα (Dual Boot).\nΗ διαδικασία αυτή, αποτελείται κυρίως από δύο μέρη:\nΤην συρρίκνωση της κατάτμησης στην οποία είναι εγκατεστημένα τα Windows, ώστε να ελευθερωθεί χώρος για την εγκατάσταση του Ubuntu.\nΓια να γίνει αυτό, θα χρησιμοποιήσουμε το εργαλείο "Disk Management" (Διαχείριση δίσκων) που είναι προεγκατεστημένο στα Windows.\nO λόγος που θα χρησιμοποιήσουμε το συγκεκριμένο εργαλείο, είναι επειδή μας αποτρέπει από διαγραφή σημαντικών αρχείων συστήματος των Windows, που είναι αδύνατον να μετακινηθούν, ώστε να μην δημιουργηθεί κάποιο πρόβλημα στην υπάρχουσα εγκατάσταση των Windows και να αποφύγουμε τον κίνδυνο απώλειας δεδομένων.\nΤη δημιουργία τριών (3) κατατμήσεων (για χρήση /, /home και swap) στον χώρο που προηγουμένως ελευθερώσαμε, οι οποίες θα χρησιμοποιηθούν από το Ubuntu.\nOι λόγοι που θα επιλέξουμε να χρησιμοποιήσουμε διαφορετικές κατατμήσεις για τον ριζικό κατάλογο / και το /home, είναι για ευκολία και ταχύτητα σε μελλοντικές αναβαθμίσεις της διανομής, καθώς και για διατήρηση των ρυθμίσεων των εφαρμογών και των προσωπικών μας αρχείων, σε περίπτωση που χρειαστεί να κάνουμε νέα εγκατάσταση του Ubuntu. Το τελευταίο μπορεί να γίνει και με αντιγραφή των αρχείων μας στην κατάτμηση των Windows.\nEπίσης, στον οδηγό γίνεται και μία σύντομη αναφορά για την δημιουργία LiveCD/USB και την εκκίνηση από αυτό.\nΓια την περιγραφή της διαδικασίας χρησιμοποιήθηκε το πρόγραμμα VirtualBox. Αυτό σημαίνει πως τα μεγέθη των partitions που φαίνονται στον οδηγό είναι ενδεικτικά παραδείγματα.\nΣτον οδηγό έχουν χρησιμοποιηθεί εικόνες και λειτουργικά συστήματα στα Αγγλικά. Για να είναι ευκολότερα κατανοητός ο οδηγός από χρήστες που δεν γνωρίζουν Αγγλικά, υπάρχουν δίπλα από κάθε αγγλικό όρο παρενθέσεις που περιέχουν την αντίστοιχη Ελληνική μετάφραση με χρήση μπλε χρώματος.\nΈχω ακολουθήσει με επιτυχία ακριβώς την ίδια διαδικασία σε αρκετούς υπολογιστές, με όλους τους συναδιασμούς των λειτουργικών Ubuntu 11.10/12.04/12.10 - Windows Vista/7 (σύντομα θα προσθέσω οδηγίες και για τα 8).\nΕπιπλέον, μία περίπτωση όπου η συγκεκριμένη διαδικασία εφαρμόστηκε με επιτυχία, είναι αυτή.\nΓια την εγκατάσταση του Ubuntu σε EFI mode, διαβάστε πρώτα τον οδηγό:\nUbuntu & UEFI - Εγκατάσταση - Τεκμηρίωση (από τον Learner)\n→Δημιουργία LiveCD/USB (σύντομη περιγραφή)\n→Συρρίκνωση της κατάτμησης των Windows\n→Eκκίνηση από το LiveCD/USB του Ubuntu (σύντομη περιγραφή)\n→Δοκιμή του Ubuntu, δημιουργία κατατμήσεων (partitions) και εγκατάσταση\nΔημιουργία κατάτμησης για τον ριζικό κατάλογο /\nΔημιουργία κατάτμησης για την εικονική μνήμη (swap)\nΔημιουργία κατάτμησης για το /home\n→Mετά την εγκατάσταση - grub menu\n→H κατάτμηση των Windows στο Ubuntu (spoiler)\n→Αρχικές οδηγίες για αρχάριους χρήστες του Ubuntu (από τον fkol k4)\nΠροκειμένου να εγκαταστήσουμε το Ubuntu στον υπολογιστή μας, το μόνο που θα χρειαστούμε, είναι ένα LiveCD/USB του Ubuntu. Για την δημιουργία LiveCD/USB του Ubuntu μέσω των Windows, θα πρέπει:\nΝα έχουμε το αρχείο .iso τoυ Ubuntu 12.10 (ή 12.04 LTS) που θέλουμε να εγκαταστήσουμε. Μπορούμε να κατεβάσουμε το .iso της τρέχουσας (νεότερης ή LTS) έκδοσης του Ubuntu, από εδώ.\nΝα κατεβάσουμε και να εγκαταστήσουμε στα Windows το πρόγραμμα UNetbootin, για να δημιουργήσουμε LiveUSB. Διαφορετικά, για την δημιουργία LiveCD υπάρχουν πολλά προγράμματα που μπορούμε να χρησιμοποιήσουμε (ρωτήστε ανά περίπτωση).\nΠριν κάνουμε οτιδήποτε, καλό είναι να κάνουμε μία ανασυγκρότηση δίσκου, για να "συμμαζέψουμε" τα σκορπισμένα αρχεία στον σκληρό δίσκο.\nΕπίσης, καλό θα ήταν για να αποφύγουμε τον κίνδυνο απώλειας δεδομένων και γενικά οποιαδήποτε σύγχυση, να αποσυνδέσουμε όποια εξωτερικά μέσα αποθήκευσης (σκληρούς δίσκους) υπάρχουν συνδεδεμένα στον υπολογιστή.\nΑκόμα, πάντα πριν μία τέτοια διαδικασία (repartitioning) που επηρεάζει τον σκληρό δίσκο, όσο ασφαλής και να πιστεύουμε ότι είναι, συνιστάται να κάνουμε ένα backup τα προσωπικά μας αρχεία, για να μην χαθούν σε περίπτωση σφάλματος.\nΑν θέλετε να διαβάσετε και να μάθετε περισσότερα για τους σκληρούς δίσκους και τις κατατμήσεις, κάντε κλικ εδώ.\nΑφού έχουμε φτιάξει το LiveCD/USB του Ubuntu 12.10, έχουμε κάνει ανασυγκρότηση δίσκου, κάναμε backup τα αρχεία μας και έχουμε αποσυνδέσει τους εξωτερικούς σκληρούς δίσκους (εάν υπάρχουν), θα πρέπει να ελευθερώσουμε χώρο από τον σκληρό μας δίσκο προκειμένου να χρησιμοποιηθεί για την εγκατάσταση του Ubuntu.\nΓια να το κάνουμε αυτό, θα χρειαστεί να συρρικνώσουμε την υπάρχουσα κατάτμηση στην οποία είναι εγκατεστημένα τα Windows (συνήθως C:). Αυτό θα γίνει με την χρήση του εργαλείου Disk Management, το οποίο είναι προεγκατεστημένο στα Windows.\nΓια την συρρίκνωση της κατάτμησης των Windows:\nΠατάμε Start (Έναρξη) και στην αναζήτηση γράφουμε Disk Management (Διαχείριση δίσκων). Το πρόγραμμα θα εμφανιστεί στα αποτελέσματα και κάνουμε κλικ πάνω του για να το ανοίξουμε.\n* Aν χρησιμοποιούμε Windows XP, για να ανοίξουμε την Διαχείριση δίσκων, πηγαίνουμε:\nΠίνακας ελέγχου→Επιδόσεις και συντήρηση→Εργαλεία διαχείρισης→Διαχείριση υπολογιστή→Διαχείριση δίσκων.\nEναλλακτικά, πατάμε Start (Έναρξη) και στην συνέχεια Run (Eκτέλεση). Πληκτρολογούμε "compmgmt.msc" και πατάμε ΟΚ.\nΘα ανοίξει η "Διαχείρηση υπολογιστή" όπου περιέχει το "Διαχείριση δίσκων".\nΌταν ανοίξει το Disk Management, θα δούμε στο κεντρικό παράθυρο μία λίστα με τους σκληρούς δίσκους του υπολογιστή και τις ήδη υπάρχουσες κατατμήσεις.\nΤο πιθανότερο είναι να υπάρχουν περισσότερες από μία κατατμήσεις στον υπολογιστή, γιατί τα Windows πολλές φορές κρατάνε ξεχωριστή κατάτμηση μεγέθους 100MB "δεσμευμένη από αρχεία συστήματος". Τέλος, θα υπάρχει και η κατάτμηση που περιέχει τα Windows, συνήθως με την ονομασία C: και θα είναι η μεγαλύτερη στο μέγεθος.\nΗ τελευταία κατάτμηση, δηλαδή δίσκος C:, είναι αυτός που μας ενδιαφέρει και θα συρρικνώσουμε, προκειμένου να δημιουργήσουμε χώρο για την εγκατάσταση του Ubuntu.\nΑν στον δίσκο μας υπάρχουν περισσότερες κατατμήσεις από αυτές που φαίνονται στην εικόνα, συνεχίζουμε διαβάζοντας τον οδηγό:\nΕγκατάσταση Ubuntu σε δίσκο με 4 primary partitions. (από τον Learner)\nEντοπίζουμε στο Disk Management τον δίσκο των Windows (συνήθως C:) κάνουμε δεξί κλικ πάνω του και πατάμε «Shrink Volume...» (Συρρίκνωση Τόμου...).\nΤο παράθυρο που θα ανοίξει, θα έχει τίτλο «Shrink C:» (Συρρίκνωση του C:) και θα είναι κάπως έτσι:\nΕδώ, βλέπουμε τα παρακάτω:\nTotal size before shrink in MB: (Συνολικό μέγεθος σε MB πριν από τη συρρίκνωση:)\nO αριθμός δίπλα, αντιστοιχεί στο μέγεθος (MB) της κατάτμησης C:, πριν την συρρίκνωση.\nSize of available shrink space in MB: (Μέγεθος διαθέσιμου χώρου συρρίκνωσης σε MB:)\nO αριθμός δίπλα, αντιστοιχεί στο μέγιστο μέγεθος που μπορούμε να συρρικνώσουμε την κατάτμηση C:, προκειμένου να μην υπάρξει πρόβλημα στα αρχεία των Windows. Συνεπώς, ο αριθμός αυτός αντιστοιχεί και στον μέγιστο χώρο που μπορεί να πάρει η κατάτμηση που θα δημιουργήσουμε για το Ubuntu.\nEnter the amount of space to shrink in MB: (Μέγεθος χώρου σε ΜΒ προς συρρίκνωση:)\nO αριθμός δίπλα, αντιστοιχεί στο μέγεθος (MB) της νέας κατάτμησης που θα δημιουργήσουμε για το Ubuntu.\nTo μέγεθος αυτό, το επιλέγουμε εμείς, ανάλογα με το συνολικό μέγεθος του σκληρού δίσκου και πόσο χώρο θέλουμε να διαθέσουμε για το Ubuntu.\nΌπως ανέφερα, δεν μπορεί να ξεπερνάει το μέγεθος που αναγράφεται στην παραπάνω ρύθμιση.\nTotal size after shrink in MB: (Συνολικό μέγεθος σε MB μετά τη συρρίκνωση:)\nΟ αριθμός δίπλα, αντιστοιχεί στο μέγεθος που θα έχει η κατάτμηση C: των Windows, μετά την συρρίκνωση.\nΑφού επιλέξουμε το μέγεθος της κατάτμησης στην οποία θα εγκαταστήσουμε το ubuntu, πατάμε κάτω κάτω στο παράθυρο, το κουμπί «Shrink» (Συρρίκνωση) για να συρρικνωθεί η κατάτμηση C: και να δημιουργηθεί ελεύθερος χώρος.\nΤέλος, μετά την συρρίκνωση, στο αρχικό παράθυρο του Disk Management, μπορούμε να δούμε τον χώρο που μόλις δημιουργήσαμε (Unallocated) για να εγκαταστήσουμε το Ubuntu.\nΘα το αφήσουμε εσκεμμένα ως «Unallocated» (Δεν έχει εκχωρηθεί), για να το εντοπίσουμε πιο εύκολα όταν έρθει η ώρα να το χρησιμοποιήσουμε για την εγκατάσταση του Ubuntu.\nΓια να επιβεβαιώσουμε ότι δεν δημιουργήθηκε κάποιο πρόβλημα με την συρρίκνωση του δίσκου C:, κλείνουμε το Disk Management και κάνουμε μία επανεκκίνηση στον υπολογιστή. Αφού διαπιστώσουμε πως ο υπολογιστής λειτουργεί σωστά και έχουμε κανονικά πρόσβαση στα Windows, συνδέουμε το LiveCD/USB στον υπολογιστή και κάνουμε τερματισμό.\n→Eκκίνηση από το LiveCD/USB του Ubuntu\nΓια να προχωρήσουμε με την εγκατάσταση του Ubuntu, αφού προηγουμένως συνδέσαμε στον υπολογιστή το LiveCD/USB που έχουμε δημιουργήσει, ανοίγουμε τον υπολογιστή και επιλέγουμε κατά την εκκίνηση να γίνει Boot από το LiveCD/USB.\nΣε πολλές περιπτώσεις αν χρησιμοποιούμε USB, χρειάζεται να γίνει ρύθμιση στο BIOS του υπολογιστή, ώστε να αλλάξει η σειρά προτεραιότητας εκκίνησης, με πρώτη επιλογή το USB. Ο τρόπος για να γίνει αυτό, διαφέρει από υπολογιστή σε υπολογιστή και από BIOS σε BIOS.\nΣε άλλες περιπτώσεις, δεν χρειάζεται να κάνουμε κάποια αλλαγή στο BIOS του υπολογιστή, αλλά να πατήσουμε ένα συγκεκριμένο πλήκτρο κατά την εκκίνηση, ώστε ο υπολογιστής να κάνει boot από το LiveCD/USB\nΑν χρησιμοποιούμε LiveCD, τότε εμφανίζεται ένα μήνυμα κατά την εκκίνηση του υπολογιστή που λέει: Press any key to boot from CD...\nΠατάμε λοιπόν ένα τυχαίο πλήκτρο και ο υπολογιστής θα κάνει εκκίνηση από το LiveCD.\nΓια την εγκατάσταση και παραμετροποίηση του Ubuntu σε δίσκο SSD, μπορείτε να διαβάσετε τον αναλυτικό οδηγό:\nΕγκατάσταση Ubuntu σε SSD και παραμετροποίηση (από τον ALdaperan).\nΈχουμε κάνει λοιπόν εκκίνηση από το LiveCD/USB και ήρθε η στιγμή να κάνουμε τα πρώτα βήματα στο Ubuntu.\nΤο πρώτο πράγμα που θα συναντήσουμε, αφού εκκινήσουμε τον υπολογιστή από το LiveCD/USB, θα είναι ένα παράθυρο που θα μας ζητάει να επιλέξουμε μεταξύ «Try Ubuntu» (Δοκιμάστε το Ubuntu) και «Ιnstall Ubuntu» (Eγκατάσταση του Ubuntu).\nEπίσης, αριστερά θα περιέχει μία λίστα με τις διαθέσιμες γλώσσες για το περιβάλλον Live του Ubuntu. Προεπιλεγμένη γλώσσα είναι η Αγγλική. Αν προτιμάμε την Ελληνική, μπορούμε να την επιλέξουμε από την λίστα.\nΕπιλέγουμε λοιπόν, την γλώσσα που θέλουμε και στην συνέχεια πατάμε το κουμπί που γράφει «Try Ubuntu» (Δοκιμάστε το Ubuntu) και περιμένουμε να φορτώσει το δοκιμαστικό περιβάλλον (Live).\nΌταν φορτώσει, μπορούμε να πραγματοποιήσουμε μία σύντομη περιήγηση στο Ubuntu για να πάρουμε μία ιδέα για το περιβάλλον του και να κοιτάξουμε αν όλα λειτουργούν σωστά (ήχος, internet κλπ), πρωτού προχωρήσουμε στην προετοιμασία της εγκατάστασης.\nΑκόμα, ένας σημαντικός λόγος που επιλέξαμε να δοκιμάσουμε το Ubuntu, είναι η ελευθερία κινήσεων και η σύνδεση/πλοήγηση στο internet κατά την διάρκεια της εγκατάστασης. Έτσι, αν συναντήσουμε κάποιο πρόβλημα ή μπερδευτούμε κάπου, να συνδεθούμε εύκολα και γρήγορα στο Forum της Ελληνικής Κοινότητας του Ubuntu, για να λάβουμε άμεση βοήθεια και υποστήριξη.\nΑν είναι όλα εντάξει και είμαστε έτοιμοι να ξεκινήσουμε με την εγκατάσταση, κάνουμε διπλό κλικ στο εικονίδιο με το όνομα «Install Ubuntu 12.10» (Εγκατάσταση Ubuntu 12.10) που βρίσκεται στην επιφάνεια εργασίας.\nΘα ανοίξει ένα παράθυρο που θα μας λέει να επιλέξουμε την γλώσσα που θέλουμε να έχει το Ubuntu (όταν θα εγκατασταθεί στον υπολογιστή).\nEπιλέγουμε την γλώσσα που θέλουμε και πατάμε «Continue» (Συνέχεια).\nΣτην συνέχεια, θα δούμε στο παράθυρο κάποια πράγματα για την προετοιμασία της εγκατάστασης. Δηλαδή έναν έλεγχο για το αν ο δίσκος μας έχει περισσότερο χώρο από 4.9GB, αν είναι συνδεδεμένος στο ρεύμα και αν υπάρχει σύνδεση στο internet.\nΕπιπλέον, υπάρχουν και οι επιλογές «Download updates while installing» (Λήψη ενημερώσεων κατά τη διάρκεια της εγκατάστασης) και «Install this third-party software» (Εγκατάσταση αυτού του λογισμικού τρίτων).\nBάζουμε τικ [✓] στην επιλογή «Download updates while installing» (Λήψη ενημερώσεων κατά τη διάρκεια της εγκατάστασης).\nΣτην επιλογή «Install this third-party software» (Εγκατάσταση αυτού του λογισμικού τρίτων), δεν βάζουμε τικ, διότι υπάρχει η πιθανότητα να εγκατασταθούν κάποιοι οδηγοί που δεν λειτουργούν σωστά και ίσως μας δημιουργήσουν πρόβλημα αργότερα.\nΚάνουμε τις επιλογές και πατάμε το κουμπί «Continue» (Συνέχεια).\nTo επόμενο βήμα, είναι να επιλέξουμε τον τύπο της εγκατάστασης. Επιλέγουμε «Something Else» (Κάτι άλλο), για να μπορέσουμε στην συνέχεια να δημιουργήσουμε τις κατατμήσεις που θέλουμε και πατάμε «Continue» (Συνέχεια).\nΦτάσαμε στο σημείο που θα πρέπει να δημιουργήσουμε τις κατατμήσεις.\nΕδώ, βλέπουμε μία λίστα των κατατμήσεων (partitions) που υπάρχουν στον σκληρό δίσκο.\nΟ σκληρός δίσκος όπως φαίνεται και στην εικόνα, συμβολίζεται ως «/dev/sd<γραμμα>» (συνήθως /dev/sda) και τα partitions που υπάρχουν σε αυτόν, συμβολίζονται ως «/dev/sd<γράμμα><αριθμός>» (πχ /dev/sda1, /dev/sda2 ... ), όπου κάθε διαφορετικός αριθμός αντιστοιχεί σε διαφορετική κατάτμηση του δίσκου.\nΑν στον υπολογιστή μας υπάρχουν και άλλοι δίσκοι συνδεδεμένοι, θα εμφανίζονται με διαφορετικό γράμμα (πχ /dev/sdb) και ίσως ο καθένας έχει δικά του partitions ( πχ /dev/sdb1 /dev/sdb2 ... ).\nEπίσης βλέπουμε, ότι στον δίσκο μας υπάρχουν κάποιες κατατμήσεις τύπου ntfs, oι οποίες χρησιμοποιούνται από τα Windows και δεν θα τις πειράξουμε καθόλου. Αν κάνουμε οποιαδήποτε αλλαγή σε αυτές, θα προκληθεί πρόβλημα στα Windows.\nΤο κομμάτι που μας ενδιαφέρει είναι αυτό που αναφέρεται ως «free space» (ελεύθερος χώρος). Αυτό το free space, είναι ο χώρος που ελευθερώσαμε προηγουμένως, με την συρρίκνωση του δίσκου C:. Mπορούμε να δούμε ότι έχει το ίδιο μέγεθος που του ορίσαμε στο Disk Management και τότε το αφήσαμε «Unallocated», για να εμφανιστεί τώρα ως free space και να το εντοπίσουμε εύκολα.\nΣε αυτό το free space, θα δημιουργήσουμε τις τρεις κατατμήσεις για τον ριζικό κατάλογο /, το /home και την εικονική μνήμη (swap).\nΣτο σημείο αυτό λοιπόν, θα δημιουργήσουμε τις κατατμήσεις που θα χρησιμοποιεί το Ubuntu:\nΔημιουργία κατάτμησης για τον «ριζικό κατάλογο /», ο οποίος είναι ο αρχικός φάκελος που περιέχει όλους τους φακέλους και τα αρχεία συστήματος του Ubuntu (τα προγράμματα, τον πυρήνα κλπ):\nΕπιλέγουμε το free space (ελεύθερος χώρος) κάνοντας ένα κλικ πάνω του και πατάμε από κάτω το κουμπί με το σύμβολο "+".\nΣτο μικρό παράθυρο που θα ανοίξει, βλέπουμε τα παρακάτω:\nSize (Μέγεθος): είναι το μέγεθος που θα δώσουμε στην νέα κατάτμηση.\nType for the new parition (Τύπος της νέας κατάτμησης): είναι o τύπος της νέας κατάτμησης. Αν είναι Primary (Πρωτεύουσα), σημαίνει πως περιέχει αρχεία συστήματος, ενώ αν είναι Logical (Λογική), χρησιμοποιείται από το υλικό του υπολογιστή (CPU, RAM κλπ).\nLocation for the new partition (Θέση της νέας κατάτμησης): είναι η θέση που θα έχει η κατάτμηση στον ελεύθερο χώρο του δίσκου.\nUse as (Χρήση ως): είναι ο τύπος των αρχείων.\nΜount point (Σημείο επαφής): τι θα προσαρτήσουμε στην κατάτμηση.\nΕμείς, θα δημιουργήσουμε αυτήν την κατάτμηση για τον ριζικό κατάλογο / και για να το κάνουμε αυτό, θα δώσουμε τις παρακάτω ρυθμίσεις (όπως φαίνονται και στην εικόνα):\n- Size (Μέγεθος): Συνήθως βάζουμε από 15 εώς 30GB. Ρωτήστε ανά περίπτωση.\n- Type for the new parition (Τύπος της νέας κατάτμησης): Επιλέγουμε «Primary» (Πρωτεύουσα).\n- Location for the new partition (Θέση της νέας κατάτμησης): Eπιλέγουμε «Beginning of this space» (Αρχή αυτού του διαστήματος).\n- Use as (Χρήση ως): Επιλέγουμε «ext4 journaling file system» (σύστημα αρχείων ext4 με journal).\n- Μount point (Σημείο επαφής): Eπιλέγουμε " / ".\nΚαι τέλος, πατάμε "OK".\nAμέσως μόλις δημιουργηθεί, μπορούμε να δούμε στην λίστα των κατατμήσεων του αρχικού παραθύρου, πως προστέθηκε και αυτή που μόλις δημιουργήσαμε (ext4, /).\nH κατάτμηση αυτή, συμβολίζεται τώρα ως /dev/sda3 (στην εικόνα).\nΣυνεχίζουμε με δημιουργία νέας κατάτμησης για την swap (εικονική μνήμη), η οποία είναι ένας δεσμευμένος χώρος στον σκληρό δίσκο που χρησιμοποιείται ως μνήμη, όταν ένα μεγάλο ποσοστό της RAM είναι σε χρήση:\nEπιλέγουμε πάλι το free space με το ποντίκι και πατάμε το κουμπί με το σύμβολο "+".\nΣτο παράθυρο που θα ανοίξει, θα κάνουμε τις παρακάτω ρυθμίσεις (όπως φαίνονται και στην εικόνα):\n- Size (Μέγεθος): Το μέγεθος εξαρτάται από την μνήμη RAM του υπολογιστή μας. Οι απόψεις ποικίλουν, πολλοί βάζουν ίδια τιμή με το μέγεθος της RAM, άλλοι το μισό και άλλοι το διπλάσιο. Ρωτήστε ανά περίπτωση.\n- Type for the new parition (Τύπος της νέας κατάτμησης): Επιλέγουμε «Logical» (Λογική).\n- Location for the new partition (Θέση της νέας κατάτμησης): Eπιλέγουμε «End of this space» (Τέλος αυτού του διαστήματος).\n- Use as (Χρήση ως): Επιλέγουμε «swap area» (χώρος εικονικής μνήμης).\nBλέπουμε και τώρα, πως η νέα κατάτμηση προστέθηκε στην λίστα του αρχικού παραθύρου (swap).\nΟ χώρος που περίσσεψε μετά την δημιουργία του χώρου εικονικής μνήμης, θα χρησιμοποιηθεί για την δημιουργία κατάτμησης για το /home, αμέσως παρακάτω.\nΗ τρίτη και τελευταία κατάτμηση που θα δημιουργήσουμε, είναι αυτή για το /home, το οποίο περιέχει τα προσωπικά αρχεία των χρηστών του Ubuntu, επομένως και τα δικά μας (εικόνες, μουσική, βίντεο κλπ):\nEπιλέγουμε ξανά το free space με το ποντίκι και πατάμε το κουμπί με το σύμβολο "+".\n- Size (Μέγεθος): Ότι έχει περισσέψει από το free space.\n- Μount point (Σημείο επαφής): Eπιλέγουμε "/home".\nΌπως και πριν, μπορούμε να δούμε ότι στην λίστα του αρχικού παραθύρου, προστέθηκε και η κατάτμηση που φτιάξαμε για το /home (ext4, /home).\nOλοκληρώνοντας την δημιουργία των κατατμήσεων, θα βάλουμε τικ [✓] στα κουτάκια της στήλης «Format?» (Διαμόρφωση;) ΜΟΝΟ για τις κατατμήσεις που μόλις δημιουργήσαμε για τα /, /home, swap. Είναι πολύ πιθανό, το τικ να έχει μπει αυτόματα.\nΤονίζω ξανά, τις κατατμήσεις που υπήρχαν (τύπου: ntfs) πριν την δημιουργία των τριών που κάναμε, ΔΕΝ ΤΙΣ ΑΓΓΙΖΟΥΜΕ ΚΑΘΟΛΟΥ.\nΤικ στην επιλογή "Format?" (Διαμόρφωση;) θα έχουν μόνο τα partitions που μόλις δημιουργήσαμε (εφόσον υπάρχει η επιλογή).\nΠΡΟΣΟΧΗ στην επιλογή Format.\nΤελευταίο βήμα πριν ξεκινήσει η εγκατάσταση, είναι η θέση που θα εγκατασταθεί ο grub (bootloader).\nO boot loader είναι ένα μικρό πρόγραμμα το οποίο φορτώνει το λειτουργικό σύστημα του υπολογιστή, αφού το BIOS έχει ολοκληρώσει τους ελέγχους που πραγματοποιεί όταν ανοίγει ο υπολογιστής. Όπως καταλαβαίνουμε, ο boot loader είναι απαραίτητος για την εκκίνηση ενός λειτουργικού συστήματος. Μεταξύ άλλων διανομών, τo Ubuntu χρησιμοποιεί τον grub (GRand Unified Bootloader), που ανιχνέυει ποιά λειτουργικά συστήματα είναι εγκατεστημένα στον υπολογιστή μας και μας παρέχει την επιλογή να χρησιμοποιήσουμε όποιο από αυτά επιθυμούμε.\nKάτω κάτω στο παράθυρο με την λίστα των κατατμήσεων, βλέπουμε τo «Device for boot loader installation» (Μονάδα για εγκατάσταση του φορτωτή εκκίνησης) και μέσα στην λίστα των επιλογών, θα υπάρχει και ο σκληρός μας δίσκος.\nΘα επιλέξουμε να γίνει η εγκατάσταση του boot loader, στον δίσκο που έχουμε χωρίσει σε partitions και όχι σε κάποιο από αυτά τα partitions.\nΗ επιλογή θα είναι το /dev/sda χωρίς κάποιον αριθμό δίπλα.\nΚαι εδώ θα χρειαστεί προσοχή για την θέση εγκατάστασης του boot loader. Πολλές φορές, αν χρησιμοποιούμε LiveUSB για την εγκατάσταση, τότε η προεπιλεγμένη θέση εγκατάστασης του boot loader είναι το USB και όχι ο σκληρός μας δίσκος. Αν εγκατασταθεί ο boot loader στο USB τότε θα είναι αδύνατον να κάνει boot ο υπολογιστής στο Ubuntu. Oπότε η επιλογή μας, είναι ο δίσκος του υπολογιστή.\nΌταν τελειώσουμε με τις παραπάνω ρυθμίσεις, η εικόνα που θα βλέπουμε θα πρέπει να είναι κάπως έτσι:\nΑφού ολοκληρώσαμε πλέον την προετοιμασία της εγκατάστασης και την δημιουργία των κατατμήσεων, πατάμε το κουμπί «Install Νow» (Εγκατάσταση Τώρα) για να ξεκινήσει η εγκατάσταση του Ubuntu.\nΤο μόνο που απομένει τώρα, είναι να δώσουμε κάποιες πληροφορίες για την σωστή λειτουργία του συστήματός μας. Θα μας ζητηθεί αρχικά να επιλέξουμε την τοποθεσία μας, προκειμένου να πάρει ο υπολογιστής σωστές ρυθμίσεις της ώρας και της ημερομηνίας. Επιλέγουμε από την λίστα την τοποθεσία και πατάμε «Continue» (Συνέχεια).\nΣτην συνέχεια, επιλέγουμε γλώσσα πληκτρολόγησης (διάταξη πληκτρολογίου) εκτός της Αγγλικής. Επιλέγουμε τα Ελληνικά από την λίστα και συνεχίζουμε. Και να μην επιλέξουμε διάταξη πληκτρολογίου, υπάρχει η δυνατότητα να κάνουμε αλλαγές σε αυτό και μετά την εγκατάσταση με πολύ εύκολο τρόπο. Πατάμε «Continue» (Συνέχεια).\nΤέλος, θα πρέπει να δώσουμε κάποια στοιχεία, για την δημιουργία του λογαριασμού μας στο σύστημα. Τα στοιχεία αυτά είναι το όνομά μας (name), το όνομα του υπολογιστή (hostname), το όνομα χρήστη (username), καθώς και τον κωδικό μας, που θα χρησιμοποιούμε στο Ubuntu κάθε φορά που θέλουμε να κάνουμε αλλαγές στο σύστημα.\nΣημαντικό είναι να μην ξεχάσουμε αυτόν τον κωδικό, γιατί θα τον χρησιμοποιούμε αρκετά συχνά.\nΟπότε πληκτρολογούμε προσεκτικά τον κωδικό μας (υπάρχει διάκριση μικρών-κεφαλαίων) και επαληθεύουμε πληκτρολογώντας τον κωδικό για δεύτερη φορά ακριβώς από κάτω.\nΜεταξύ των «Log in automatically» (Αυτόματη είσοδος χρήστη) και «Require my password to log in» (Απαίτηση του κωδικού μου για την είσοδο στο σύστημα), επιλέγουμε ότι θέλουμε. Αν προτιμάμε να μην μας ζητάει κωδικό κάθε φορά που ανοίγουμε τον υπολογιστή μας, επιλέγουμε «Log in automatically» (Αυτόματη είσοδος χρήστη). Διαφορετικά επιλέγουμε Require my password to log in» (Απαίτηση του κωδικού μου για την είσοδο στο σύστημα).\nΔεν βάζουμε τικ στην επιλογή «Encrypt my home folder» (Κρυπτογράφηση του προσωπικού μου φακέλου).\nAφού δώσουμε τα στοιχεία που χρειάζονται και κάνουμε τις απαραίτητες επιλογές, πατάμε «Continue» (Συνέχεια).\nΗ εγκατάσταση του Ubuntu ξεκίνησε και θα ολοκληρωθεί σε μερικά λεπτα! Μπορείτε παράλληλα, να κάνετε πλοήγηση στο διαδίκτυο.\nΜόλις ολοκληρωθεί η εγκατάσταση, θα εμφανιστεί το παρακάτω μήνυμα:\nΜας ενημερώνει ότι η εγκατάσταση ολοκληρώθηκε και πως αν θέλουμε, μπορούμε να παραμείνουμε στο περιβάλλον Live (δοκιμής) του Ubuntu ή αν θέλουμε να κάνουμε επανεκκίνηση ώστε να μπούμε κανονικά στο Ubuntu που μόλις εγκαταστήσαμε. Επιλέγουμε «Restart Now» (Επανεκκίνηση Τώρα).\nΠριν γίνει η επανεκκίνηση, θα μας εμφανίσει ένα μήνυμα που θα λέει να αφαιρέσουμε από τον υπολογιστή οποιοδήποτε μέσο εκκίνησης έχουμε συνδέσει (δηλαδή το LiveCD/USB με το οποίο κάναμε την εγκατάσταση) και να πατήσουμε ENTER. Οπότε αφαιρούμε από τον υπολογιστή το LiveCD/USB και πατάμε ENTER για να γίνει η επανεκκίνηση.\nΑφού ο υπολογιστής εκκινήσει ξανά, θα εμφανιστεί στην αρχή ένα μενού επιλογών για την εκκίνηση, το οποίο θα είναι περίπου όπως φαίνεται στην εικόνα:\nΕίναι το μενού του grub (boot loader) και θα εμφανίζεται κάθε φορά που ανοίγει ο υπολογιστής. Από αυτό το μενού θα επιλέγουμε σε ποιό λειτουργικό σύστημα θα κάνουμε εκκίνηση, χρησιμοποιώντας τα πλήκτρα με τα βελάκια του πληκτρολογίου. Μεταξύ των επιλογών, βλέπουμε το «Ubuntu» που μόλις εγκαταστήσαμε και το «Windows 7» που ήταν προεγκατεστημένο. Αγνοήστε τις άλλες επιλογές, αφορούν ρυθμίσεις για το σύστημα που δεν είναι της παρούσης.\nΕαν επιλέξουμε Windows 7 (loader), θα κάνουμε boot στα Windows7 που ήταν εγκατεστημένα στον υπολογιστή μας.\nΕπιλέγοντας το «Ubuntu» από το μενού του grub, το πρώτο πράγμα που θα δούμε, θα είναι η οθόνη που δείχνει πως φορτώνει το Ubuntu (plymouth) και αφού φορτώσει, θα βρεθούμε στην οθόνη εισόδου (login). Γράφουμε τον κωδικό που δημιουργήσαμε κατά την εγκατάσταση, για να εισέλθουμε στο Ubuntu και είμαστε έτοιμοι να χρησιμοποιήσουμε το Ubuntu!\nΗ εγκατάσταση έχει ολοκληρωθεί με επιτυχία και έχουμε Dual Boot: Ubuntu - Windows!\n→H κατάτμηση των Windows στο Ubuntu (Προαιρετικό)\nΒρισκόμαστε στο Ubuntu και μπορούμε κάτω κάτω στην αριστερή μπάρα (ονομάζεται Launcher) να δούμε ένα εικονίδιο (όπως φαίνεται στην εικόνα) αμέσως πιο πάνω από τον κάδο απορριμμάτων, που αν πάμε το ποντίκι επάνω του βλέπουμε πως έχει όνομα «Χ GB Volume» (Τόμος Χ GB).\nΑυτή είναι η κατάτμηση των Windows (o δίσκος C:) και την αναγνωρίζει το Ubuntu ως συσκευή, για αυτό και εμφανίζεται στην αριστερή μπάρα.\nΑν θέλουμε, για να μην μπερδευόμαστε και να την αναγνωρίζουμε εύκολα, μπορούμε να αλλάξουμε το όνομα εμφάνισης από «Χ GB Volume» (Τόμος Χ GB) σε "Windows". Για να το κάνουμε αυτό, θα χρησιμοποιήσουμε την προεγκατεστημένη εφαρμογή «Disks» (Eργαλείο δίσκων) του Ubuntu.\nΗ διαδικασία, είναι η παρακάτω:\nΒρισκόμαστε στην επιφάνεια εργασίας μας. Πατάμε το κουμπί που βρίσκεται πάνω πάνω στην αριστερή μπάρα που έχει το λογότυπο του Ubuntu (ονομάζεται Dash).\nΣτο πεδίο της αναζήτησης, πληκτρολογούμε την λέξη "disks" και αμέσως βλέπουμε πως το πρόγραμμα «Disks» (Eργαλείο δίσκων) εμφανίζεται στα αποτελέσματα. Κάνουμε κλικ επάνω του για το ανοίξουμε.\nΑφού ανοίξει, βλέπουμε στο κεντρικό παράθυρο στα αριστερά μία λίστα με τις συσκευές αποθήκευσης που υπάρχουν στον υπολογιστή μας. Μεταξύ αυτών θα υπάρχει και ο σκληρός δίσκος του υπολογιστή. Κάνουμε κλικ επάνω του και βλέπουμε στο κέντρο του παραθύρου στο δεξιό κομμάτι έναν πίνακα που δείχνει τις κατατμήσεις του δίσκου.\nΕντοπίζουμε την κατάτμηση των Windows (στην περίπτωση εδώ είναι η /dev/sda2) και κάνουμε ένα κλικ πάνω της. Από κάτω μπορούμε να δούμε πως εμφανίστηκαν κάποιες πληροφορίες για την κατάτμηση (μέγεθος τύπος κλπ). Μπορούμε αν θέλουμε να ρίξουμε μία ματιά στις πληροφορίες για να επιβεβαιώσουμε πως είναι η κατάτμηση των Windows.\nΣτην συνέχεια, ακριβώς κάτω από τον πίνακα των κατατμήσεων του δίσκου, υπάρχει ένα κουμπί που έχει εικονίδιο δύο γρανάζια. Το πατάμε.\nΣτο μενού επιλογών που θα εμφανιστεί, επιλέγουμε «Edit Filesystem Label» (Επεξεργασία Ετικέτας του Filesystem) κάνοντας κλικ.\nΘα ανοίξει ένα μικρό παράθυρο με τίτλο «Change Filesystem Label» (Aλλαγή Eτικέτας του Filesystem) και εκεί θα μπορούμε να αλλάξουμε το όνομα (ετικέτα) της κατάτμησης. Πληκτρολογούμε το νέο όνομα «Windows» και πατάμε το κουμπί «Change» (Αλλαγή).\nΘα ανοίξει ένα παράθυρο με τίτλο «Authenticate» (Πιστοποίηση) και θα μας ζητάει να πληκτρολογήσουμε τον κωδικό μας. Αυτόν τον κωδικό τον ορίσαμε εμείς κατά την διάρκεια της εγκατάστασης του Ubuntu, στο σημείο που εισάγαμε το όνομά μας (name), το όνομα του υπολογιστή (hostname) και το όνομα χρήστη (username). Πληκτρολογούμε λοιπόν τον κωδικό μας προσεκτικά και πατάμε το κουμπί που λέει «Authenticate» (Πιστοποίηση).\nΑμέσως βλέπουμε στον πίνακα του κεντρικού παραθύρου του προγράμματος, ότι η κατάτμηση μετονομάστηκε σε "Windows".\nKλείνουμε το πρόγραμμα «Disks». Επιβεβαιώνουμε πως έγινε η αλλαγή του ονόματος της κατάτμησης, πηγαίνοντας το ποντίκι επάνω στο εικονίδιο της συσκευής στην αριστερή μπάρα. Εκεί θα δούμε πως το όνομα που εμφανίζεται, άλλαξε από «Χ GB Volume» (Τόμος Χ GB) σε Windows.\nAν είστε νέοι στον κόσμο του Linux και στο Ubuntu, μπορείτε να συνεχίσετε διαβάζοντας τις:\nΑρχικές οδηγίες για αρχάριους χρήστες του Ubuntu.\nΘα σας λύσουν πολλές απορίες, θα σας διευκολύνουν με τα πρώτα σας βήματα στο περιβάλλον του Ubuntu και θα σας βοηθήσουν να αποκτήσετε ευχέρεια.\nKαλώς ορίσατε στο Ubuntu!\nRe: Dual Boot Windows7-Ubuntu 12.10 (Windows: προεγκατεστημέ\nΔημοσιεύτηκε: 09 Νοέμ 2012, 05:33\nΈνα μεγάλο ευχαριστώ (αν και είναι λίγο) στον fkol k4, για την καθοδήγηση που προσέφερε, τις προτάσεις που έκανε καθώς και για τον χρόνο που αφιέρωσε για να με βοηθήσει να φτιάξω και να βελτιώσω αυτόν τον οδηγό.\nΔημοσιεύτηκε: 09 Νοέμ 2012, 06:26\nΑναλυτικότατος οδηγός , προσπάθησα να βρω λάθη ή παραλείψεις , αλλά όταν συνεργάζονται ικανά και έμπειρα μέλη , δύσκολα βρίσκεις. Έγινε sticky στους οδηγούς.\nΗ γνώμη μου για το πως αυτός ο οδηγός θα μπορούσε να γίνει υπέρ-πλήρης (να βελτιωθεί κι άλλο) βρίσκεται μέσα στο SPOILER\nΣε όσους οδηγούς έχω δει , πάντα ακολουθείται η "για προχωρημένους" οδός εγκατάστασης.\nΓια έναν υπέρ-πλήρη οδηγό (για αρχάριους) θα έπρεπε (κατά τη γνώμη μου πάντα) η ενότητα "εγκατάσταση" να σπάσει σε 2 μέρη.\nΤο ένα να δείχνει τον απλό τρόπο εγκατάστασης όπου δεν χρειάζεται καμία διαδικασία κατατμήσεων - ούτε συρρίκνωση της κατάτμησης των Windows, απλά να έχουμε ελεύθερο χώρο στα Windows χρειάζεται. Να αναφερθούν τα κρίσιμα σημεία (π.χ περίπτωση ήδη 4 πρωτευόντων κατατμήσεων, να μην σύρει ο χρήστης τον χώρο υπέρ του Ubuntu, να έχει υπόψιν του πως αν γίνει εγκατάσταση από USB μπορεί ο grub να εγκατασταθεί στο USB και πως το διορθώνει κλπ)\nΤο άλλο να δείχνει τον τρόπο εγκατάστασης όπως είναι τώρα , για προχωρημένους, με κατατμήσεις - ξεχωριστό /home κλπ\nΔημοσιεύτηκε: 09 Νοέμ 2012, 06:54\nEυχαριστώ πολύ Learner!\nΣωστές οι παρατηρήσεις σου στο spoiler (αυτήν με το grub και το usb την έχω αναφέρει κάπου μέσα σε alert).\nΘα κοιτάξω να τα δω στο VB, να τραβήξω τις εικόνες και θα τα προσθέσω στον οδηγό.\nΔημοσιεύτηκε: 09 Νοέμ 2012, 07:09\nΈνα ακόμα εύγε και από εμένα.\nΑν συνεχίσουν οι τόσο καλοί οδηγοί σε λίγο θα καταντήσει το forum σε forum παραπομπών.\nΕκτός από την επισήμανση του Learner να πω και εγώ την δικιά μου. Αφορά το πρώτο μέρος, εκεί που ο χρήστης δουλεύει στα windows 7 και υπογράμμισα τα windows 7 για να τονίσω ότι αν είναι στα windows xp θα κολλήσει, ενώ το σημαντικότερο, αν είναι στα windows 8 δεν ξέρω αν ισχύουν τα ίδια.\nΔημοσιεύτηκε: 09 Νοέμ 2012, 07:19\nsotos21 έγραψε: Εκτός από την επισήμανση του Learner να πω και εγώ την δικιά μου. Αφορά το πρώτο μέρος, εκεί που ο χρήστης δουλεύει στα windows 7 και υπογράμμισα τα windows 7 για να τονίσω ότι αν είναι στα wjndows xp θα κολλήσει, ενώ το σημαντικότερο, αν είναι στα windows 8 δεν ξέρω αν ισχύουν τα ίδια.\nΚάθε επισήμανση ευπρόσδεκτη προκειμένου να βελτιωθεί ο οδηγός.\nΈχεις δίκιο για την επισήμανση. Το Disk Μanagement δεν είναι εγκατεστημένο στ XP και επομένως, δεν μπορεί να χρησιμοποιηθεί.\nΤο θέμα είναι πως έχω καιρό να χρησιμοποιήσω (κανονικά) Windows και δεν γνωρίζω κάποιο καλό πρόγραμμα για την δημιουργία κατάτμησης για το Ubuntu.\nAν γνωρίζεις κάποιο (αν είναι open source ακόμα καλύτερα), και θες να μου δώσεις οδηγίες για να τις προσθέσω στον οδηγό, ευχαρίστως να το κάνω. Βέβαια, για τα XP, οι κατατμήσεις μπορούν να δημιουργηθούν από τον installer του Ubuntu ή με χρήση του Gparted στο Live. Θα το κοιτάξω για να δω ποιός είναι ο καλύτερος τρόπος για τα XP και θα το προσθέσω σε ξεχωριστή κατηγορία στον οδηγό.\nΌσο για τα 8, θα ήθελα να τα περιλαμβάνει ο οδηγός για να γίνει πιο universal.\nΟ fkol k4 μου ανέφερε κάποια πράγματα για τα 8 (έχει να κάνει με το hybernation αντί του shutdown), αλλά περιμένω να τα δοκιμάσω ο ίδιος πρώτα, για να μην τα προσθέσω στον οδηγό στα "τυφλά". Aφού τα δω λοιπόν από πρώτο χέρι, θα κοιτάξω να γράψω οδηγίες.\nΔημοσιεύτηκε: 09 Νοέμ 2012, 07:29\nΒρήκα την διαδρομή για τα windows xp αν θες την συμπληρώνεις είναι: Πίνακας ελέγχου->Επιδόσεις και συντήρηση->Εργαλεία διαχείρισης->Διαχείριση υπολογιστή->Διαχείριση δίσκων.\nΤώρα αν ξέρει κάποιος αν εμφανίζεται η εφαρμογή γράφοντας κάτι στην Αναζήτηση ή στην εκτέλεση ας το πει.\nΔημοσιεύτηκε: 09 Νοέμ 2012, 07:49\nsotos21 έγραψε: Βρήκα την διαδρομή για τα windows xp αν θες την συμπληρώνεις είναι: Πίνακας ελέγχου->Επιδόσεις και συντήρηση->Εργαλεία διαχείρισης->Διαχείριση υπολογιστή->Διαχείριση δίσκων.\nEυχαριστώ! Το πρόσθεσα:\nΘα ανοίξει η "Διαχείρηση υπολογιστή" όπου περιέχει το "Διαχείριση δίσκων"\nΘα τα δοκιμάσω και εγώ στο VirtualBox να δω αν χρειάζεται να γίνει προσθήκη κάποιων λεπτομερειών που ίσως παραλείπονται.\nΕίχα την εντύπωση πως δεν είναι προεγκατεστημένο στα XP.\nΔημοσιεύτηκε: 09 Νοέμ 2012, 08:11\nΜπράβο eliasps, αστέρι βγήκε ο οδηγός!\nΔημοσιεύτηκε: 09 Νοέμ 2012, 08:15\nfkol k4 έγραψε: Μπράβο eliasps, αστέρι βγήκε ο οδηγός!\nEυχαριστώ και πάλι για την πολύτιμη βοήθεια!\nΌπως είπα, θα προσθέσω και οδηγίες για τα Windows 8, αφού δω ακριβώς τι γίνεται.


Τρία προγράμματα του ΟΑΕΔ για να μειωθεί η ανεργία - Ποιους αφορούν - Akroama.gr\nΤο τρίτο πρόγραμμα του ΟΑΕΔ, σύμφωνα με “ΤΑ ΝΕΑ”, το οποίο είναι και μεγαλύτερο, απευθύνεται σε μεγαλύτερο αριθμό ανέργων, βρίσκεται σε επεξεργασία και αναμένεται να “τρέξει” σύντομα. Πρόκειται για πρόγραμμα επιχορήγησης φορέων του Δημοσίου, ΟΤΑ, αλλά και επιχειρήσεων με τους ωφελούμενους να φτάνουν τους 2.500. Ειδικότερα στο πρόγραμμα μπορούν να συμμετέχουν άνεργοι ηλικίας από 55 έως 67 ετών. Το ποσοστό επιχορήγησης είναι το 50% του μηνιαίου μισθολογικού και μη μισθολογικού κόστους του ωφελουμένου, με ανώτατο όριο τα 600 ευρώ μηνιαίως. Διευκρινίζεται ότι η διάρκεια της επιχορήγησης έχει οριστεί αρχικά για 12 μήνες, ωστόσο υπάρχει η δυνατότητα επέκτασης για επιπλέον ένα έτος, εφόσον υπάρχει σχετική αίτηση από τον δικαιούχο.\nPrevious Post Previous Post Πώς η εμφάνιση των κοριτσιών γίνεται εμπόδιο στην εκπαίδευση\nNext Post Next Post Νεκρός 52χρονος αλλοδαπός από καβγά με συγκάτοικό του


Προβλημα? - E-Camping Forum | E-Camping.gr\ndimtsats δημιούργησε το θέμα: Προβλημα?\nΚαλησπερα παιδια μετα απο ψαξιμο για σκηνη βρηκα την terra free i.Πρωτη εντυπωση καλη και οικονομικη σχετικα 90euro,το προβλημα ειναι οτι στο στησιμο ο προθαλαμος περισσοτερο,αλλα και η υπολοιπη οταν παω να βαλω το καρφι στην μπανελα τεντωνει παρα πολυ μεχρι που φοβαμαι μηπως σκισω το πανι.με ζορι μπαινει αλλα δεν ξερω τι να κανω.Μηπως αν την αφησω στημενη θα παρει την φορμα της και ο.κ η να κοψω λιγο την μπανελα?ευχαριστω!!!\n6 Χρόνια 4 Μήνες πριν #16822\nTIGRIS απάντησε στο θέμα: Προβλημα?\nΝα ΜΗΝ κόψεις την μπανέλα. Κοίτα μήπως οι μπανέλες του προθάλαμου είναι διαφορετικές σε μήκος από αυτές του κεντρικού δωματίου και τις έχεις βάλει ανάποδα. Αν είναι όλες ίδιες και το πρόβλημα παραμένει να την πας πίσω και να τους το πεις.\n6 Χρόνια 4 Μήνες πριν #16823\nΟι ακόλουθοι χρήστες είπαν "Σε Ευχαριστώ": dimtsats\ndimtsats απάντησε στο θέμα: Προβλημα?\ntigris ευχαριστω για την απαντηση αλλα η μπανελα του προθαλαμου ειναι διαφορετικη απο τις αλλες μπανελες.Μου βγαινει 2-3 ποντους πιο μεγαλη περιπου.Ευχαριστω!!!\n6 Χρόνια 4 Μήνες πριν #16825\nkyr.g απάντησε στο θέμα: Προβλημα?\nΚαλημερα, κατα τη γνωμη μου ειναι ολα ειναι . Σε μια παλια σκηνη που ειχα το ιδιο γινοταν, εκτος αν εισαι τοοοσο ατυχος και πεσες στην περιπτωση. Απλα θελει ''δυναμη'' για να τεντωσει και να πιασει στο σιδερακι στη γωνια, σε μενα τουλαχιστον. Φυσικα, οπως ειπε και ο προηγουμενος πολλοι μπερδευουν τις μπανελες μεταξυ τους αλλα οπως αφου το τσεκαρες και αυτο τοτε μια χαρα εισαι.\n6 Χρόνια 4 Μήνες πριν #16826\n4 Εβδομάδες 3 Λεπτά πριν


MasterChef: o Γιάννης ισοπέδωσε τον κολλητό του τον Διονύση, «έχει τοξικό χαρακτήρα, δεν είναι φίλος» (vid) | PLUS by gazzetta\nGazzetta team 18 Μαΐου 2021 - 11:00\nΟ Ιωάννης μίλησε για τον κολλητό του στο MasterChef, τον Διονύση και δεν είπε και τόσο καλά λόγια.\nΟ Γιάννης Αυλωνίτης με τον Διονύση Σαρακίνη είναι δυο παίκτες που κάνουν παρέα στο σπίτι του MasterChef και μάλιστα είναι εκείνοι που συνήθως σχολιάζουν μεταξύ τους τους συμπαίκτες τους.\nΩστόσο, στον επεισόδιο της Δευτέρας (17/5) ο Ιωάννης δεν μίλησε με τα καλύτερα λόγια για τον… «κολλητό» του τον Διονύση και μάλιστα είπε πως δεν τον θεωρεί φίλο, απλά κάνουν παρέα μέσα στο σπίτι.\nΠαράλληλα τον χαρακτήρισε τοξικό χαρακτήρα και είπε πως γκρινιάζει συνέχεια. Επίσης αναφέρθηκε και στο κομμάτι του παιχνιδιού αμφισβητώντας τις αρχηγικές του ικανότητες και τονίζοντας πως ο συμπαίκτης του στηρίζεται στον ίδιο και την Μαργαρίτα, ώστε να βγει ένα καλό πιάτο.\n«O Διονύσης δεν είναι κακό παιδί αλλά έχει έναν τοξικό χαρακτήρα. Είναι ο χαρακτήρας που μονίμως γκρινιάζει, ένας χαρακτήρας που όπως λέω μου αρέσει το μπιπ αλλά στον χαβαλέ. Να σε πειράξω, να με πειράξεις. Ξέρεις τα όριά μου, ξέρω τα όριά σου. Μην τα ξεπεράσεις όμως κι ότι έχω πει μπροστά σου το ξέρεις κι ότι έχω πει πίσω σου, πρώτα θα το έχω πει μπροστά σου. Περιπλέκει λίγο τα πράγματα, είναι τοξικό παιδί, οπότε δεν μπορώ να πω ότι είναι αδερφός ή φίλος, απλά κάνουμε παρέα μέσα στο σπίτι. Δεν είδα σήμερα να παίρνει δυναμικά την αρχηγεία του, μην επαναπαύεσαι ότι ένας Γιάννης και μια Μαργαρίτα μπορεί να σου βγάλουν ένα καλό αποτέλεσμα. Τον είδα στεγνό από ιδέες», ανέφερε.\nΤελικά, μάλλον, δεν είναι και τόσο… κολλητοί.


22find.com Η αφαίρεση\nΞέρετε τι 22find.com είναι;\n22find.com είναι μια ιστοσελίδα που σας προσφέρει μια άμεση πρόσβαση τα πιο δημοφιλή κοινωνικά δίκτυα και άλλες ιστοσελίδες. Οι χρήστες, που πηγαίνουν απευθείας στο 22find.com θα συναντήσετε μια προσαρμοσμένη γραμμή αναζήτησης Google και μια λίστα με εικόνες ιστοχώρου. Αυτές τις ιστοσελίδες όπως το eBay, Craiglist, Yahoo!, Twitter, Facebook και άλλοι είναι μόνο ένα κλικ μακριά. Με την πρώτη ματιά, 22find.com μοιάζει με απόλυτη ιστοσελίδα σας, που έχει όλες τις πιο σημαντικές σελίδες στα άκρα δακτύλου σας. Εντούτοις, έχει αποκαλυφθεί ότι αυτή η ιστοσελίδα μπορεί να επισκιάσουν browser σας επίσης και να αλλάξετε την προεπιλεγμένη μηχανή αναζήτησης, χωρίς να το συνειδητοποιούν. Που δεν πρόκειται να πει ότι 22find.com είναι μια επέκταση του κακόβουλου προγράμματος περιήγησης.\nΣας Αρχική σελίδα ή νέα καρτέλα του Firefox και Chrome θα καταλαμβάνονται από 22find.com αν το adware είναι εγκατεστημένο στον υπολογιστή. Κανονικά, το adware έρχεται απρόσκλητος. Είναι γεμάτη με ένα άλλο πρόγραμμα που μπορεί να κατεβάσετε και να εγκαταστήσετε εκ προθέσεως. Σε ορισμένες περιπτώσεις, users μπορώ κατεβάζω το adware απευθείας από την ιστοσελίδα 22find, όταν εξαπατώνται ότι πρόκειται για ένα αναγκαίο εργαλείο στην περιήγηση στο web.\n22find.com μπορεί να ανακατευθύνει την αναζήτησή σας στο άγνωστο ιστοσελίδες\nΤην εγκατάσταση του 22find.com μπορεί να ανακατευθύνει την αναζήτησή σας στο άγνωστο ιστοσελίδες. Επιπλέον, θα δείξει κάποιες διαφημίσεις ότι οι περισσότεροι χρήστες βρήκα ενοχλητικό. Ορισμένοι χρήστες θεωρούν την δυναμική προσπάθεια για του adware ως κακόβουλη ενέργεια. Εισβολή το PC με κρυφό κίνητρο είναι ένα πράγμα ότι οι χρήστες υπολογιστών δεν μπορούμε να ανεχθούμε. Για να μην αναφέρουμε ότι 22find.com να συλλέξετε πληροφορίες από το πρόγραμμα περιήγησης χωρίς τη συγκατάθεση του χρήστη. Όπως αναφέρθηκε, δεδομένα που συλλέγονται θα πρέπει να χρησιμοποιείται από adware να εκδώσει σχετική διαφήμιση. Μπορεί να θέση pop-up διαφημίσεις ή να ανακατευθύνει το πρόγραμμα περιήγησης θεωρημένου ιστοσελίδες.\nΑυτή την ιστοσελίδα δεν δημιουργεί κανένα κίνδυνο για τον υπολογιστή σας από μόνη της. Χρήστες που διαμαρτύρονται ότι τους Αρχική σελίδα αλλάζει σε 22find.com έχουν αποκαλύψει ότι πριν βίωσαν αυτές τις ενοχλήσεις, έχουν κατεβάσει άλλα προγράμματα ελεύθερου λογισμικού από τρίτο μέρος. Με αυτόν τον τρόπο, εάν το αρχείο εγκατάστασης δωρεάν λογισμικό είναι συνδυασμένη με 22find, η προεπιλεγμένη αρχική σελίδα και τη μηχανή αναζήτησης μπορεί να αλλάξει αυτόματα πίσω από την πλάτη σας. Στη συνέχεια, υπάρχει επίσης μια πιθανότητα ότι 22find.com, μπορούσε να χρησιμοποιηθεί καταχρηστικά από στον κυβερνοχώρο, εγκληματίες συλλέγουν προσωπικά Ιστού σας περιήγηση δεδομένα, και στη συνέχεια ανακατευθύνει να κατεστραμμένα ιστοσελίδες μέσω αεροπειρατεία αναζήτησης αποτελέσματα.\nΑφαίρεση 22find.com adware Ανακατεύθυνση από το add/remove πρόγραμμα δεν είναι επαρκής για να σταματήσει την ανεπιθύμητη δραστηριότητα. Πρόσθετα και επεκτάσεις απαιτούνται επίσης να διαγραφούν από τα προγράμματα περιήγησης που επηρεάζονται από αυτήν την απειλή. Για να επιτευχθεί αυτό αυτόματα, προτείνουμε ότι μπορείτε να σαρώσετε τον υπολογιστή με το anti-malware εργαλείο με ενημερωμένη βάση δεδομένων. Ακολουθήστε τις παρακάτω οδηγίες για να καταργήσετε 22find αποτελεσματικά.\nΠαραπάνω εικόνα δείχνει την προεπιλεγμένη ρύθμιση της αρχικής σελίδας ή νέα καρτέλα μετά 22find.com κατακτά τον υπολογιστή. Όπως θα παρατηρήσετε, το adware περιλαμβάνει πολλά κουμπιά που συνδέονται με δημοφιλείς δικτυακούς τόπους να χρήστη σκέφτεται ότι είναι χρήσιμο.\nΠώς να αφαιρέσετε 22find.com\nΑν και 22find.com δεν είναι ένας ιός υπολογιστή, θα πρέπει να είναι επιφυλακτική σχετικά με αυτό, ειδικά αν η ιστοσελίδα που σκάει στο πρόγραμμα περιήγησής σας απροσδόκητα. Οι χρήστες είναι ιδιαίτερα συνιστάται να επαναφέρετε τους προεπιλεγμένες ρυθμίσεις browser για να αποφύγετε πιθανό malware λοιμώξεων. 22find.com το παρόν απεγκατάσταση οδηγίες στην επίσημη ιστοσελίδα τους, ή μπορείτε απλά να κατεβάσετε αυτόματη αφαίρεση εργαλείο παρακάτω:\nΚατεβάστε εργαλείο αφαίρεσηςγια να καταργήσετε 22find.com\n← Κατάργηση FBI “System Failure” virus Trojan Generic Η αφαίρεση →\nΠώς να αφαιρέσει Bitcoin ransomware


Ναδάλ: «Έπεται και συνέχεια...», 24Sports & News\nΝαδάλ: «Έπεται και συνέχεια...»\n24 ΑΠΡΙΛΙΟΥ 2017 - 18:02\nΆρωμα... προηγούμενης δεκαετίας έχει το παγκόσμιο τένις μέσα στο 2017, καθώς όλους τους τίτλους μέχρι τώρα τους έχουν κερδίσει ο Ρότζερ Φέντερερ και ο Ράφαελ Ναδάλ.\nΟι δυό τους ήταν και το ζευγάρι των φιναλίστ στους δύο από τους τέσσερις τελικούς (Όπεν Αυστραλίας, Μαϊάμι), στον τρίτο ο Φέντερερ ήταν κόντρα στον συμπατριώτη του, Σταν Βαβρίνκα (Indian Wells), και στον τέταρτο ο Ναδάλ κόντρα στον δικό του συμπατριώτη, Άλμπερτ Ράμος-Βιβιόλας (Μονακό), τον οποίο και κέρδισε άνετα, κατακτώντας έτσι τον 10ο τίτλο στο τουρνουά, που αποτελεί και ρεκόρ στην επαγγελματική ιστορία του αθλήματος.\nΣε δηλώσεις του ο 31χρονος τενίστας, τόνισε μεταξύ άλλων: «Μου φαίνεται απίστευτο. Το να κατακτώ 10 φορές το τρόπαιο σε ένα τόσο σημαντικό τουρνουά, με κάνει να νιώθω κάτι, που είναι δύσκολο να περιγράψω. Σε κάθε τίτλο νιώθω και διαφορετικά, κάθε χρονιά είναι μοναδική. Νιώθω τυχερός που είμαι υγιής και μπορώ να συνεχίσω να παίζω τένις, όπως σε αυτό εδώ το τουρνουά, που είναι από τα καλύτερα της σεζόν. Για μένα είναι πολύ σημαντική αυτή η νίκη».\nΚαι αμέσως μετά αναφέρθηκε στη συνέχεια, λέγοντας: «Υπάρχει χρόνος για να το γιορτάσω, όμως όχι αρκετός. Αρκετό χρόνο θα έχω όταν ολοκληρωθεί η "χωμάτινη" σεζόν, καθώς υπάρχει μπροστά και το Γουίμπλεντον. Όταν τελειώσει αυτό, θα πω αν υπάρχει χρόνος να γιορτάσω, να βγω με φίλους και με την οικογένειά μου και να περάσω μερικές όμορφες μέρες στη Μαγιόρκα».\nΓια τον Ναδάλ υπάρχει τώρα άλλη μια ιστορική πρόκληση, αυτή του όπεν της Βαρκελώνης (το κεντρικό γήπεδο μάλιστα φέρει πλέον το όνομά του), όπου επίσης θα διεκδικήσει το 10ο τρόπαιο και το ανέφερε ο ίδιος: «Το επόμενο βήμα δεν είναι το Ρολάν Γκαρός, αλλά είναι η Βαρκελόνη. Δεν θεωρώ ότι τουρνουά όπως του Μόντε Κάρλο, της Βαρκελόνης, της Ρώμης ή της Μαδρίτης, είναι απλώς μια προετοιμασία για το Ρολάν Γκαρός. Αυτά τα τουρνουά είναι από μόνα τους σημαντικά. Αυτή η νίκη μου δίνει αυτοπεποίθηση για τη συνέχεια».\nΤσιτσιπάς για Ναδάλ: «Απορώ πως τον κέρδισε τόσες φορές ο Ρότζερ»\nΤο σχόλιο του Στέφανου στην συνέντευξη Τύπου\nΟ πρωταθλητής μας ηττήθηκε με 3-0 σετ από τον Ισπανό\nΜε τις μεγάλες αγωνιστικές επιτυχίες έρχονται και τα χρήματα για τον Στέφανο Τσιτσιπά, ο οποίος βαδίζει προς τη λίστα με ...\nΠαγδατής: «Μεγάλη κλάση ο Στέφανος»\nΔεν είδε ποτέ τον Ναδάλ να παίζει όπως έπαιξε σήμερα σημείωσε ο Μάρκος\nΜια ξέφρενη πορεία στην Αυστραλία, σταμάτησε στα ημιτελικά για τον Στέφανο Τσιτσιπά


Μας έχουν κι επισήμως “γραμμένους”! “Θέλω ο δωρητής να ξέρει που πήγαν τα λεφτά του” λέει ο Μητσοτάκης ενώ ο Έλληνας φορολογούμενος ακόμα περιμένει να μάθει που πήγαν τα 20 εκ. της λίστας Πέτσα (vid) – news.makedonias.gr\nΜας έχουν κι επισήμως “γραμμένους”! “Θέλω ο δωρητής να ξέρει που πήγαν τα λεφτά του” λέει ο Μητσοτάκης ενώ ο Έλληνας φορολογούμενος ακόμα περιμένει να μάθει που πήγαν τα 20 εκ. της λίστας Πέτσα (vid)\nΓια δωρέες που άγγιξαν τα 90 εκ. σε είδος και χρήματα έκανε λόγο στην εκδήλωση του υπουργείου Υγείας στο πλαίσιο της Διεθνούς Πρωτοβουλίας Δράσης του Ιδρύματος Σταύρος Νιάρχος για τον κορονοϊό ο Κυριάκος Μητσοτάκης.\nΌπως έσπευσε να προσθέσει, στόχος είναι να δημιουργηθεί ένα μητρώο ώστε να γίνεται match, να συνταιριάζονται οι…Πηγή\nPrevious Post: Ο Γεραπετριτης δείχνει την έξοδο από την κυβέρνηση στον Γεωργιάδη;\nNext Post: Προσγειώνει τον “Μωυσή” ο Σωκ. Φάμελλος: “Μια εβδομάδα ήθελε ο κ.Μητσοτάκης για τις εκκρεμότητες στο Ελληνικό. Κλείσαμε 1 χρόνο, 8 τροπολογίες, 4 ΚΥΑ, για μια οπερέτα 5 κατεδαφίσεων από τα 900 αυθαίρετα. Δεν έχει μπει στα Ταμεία ούτε 1 ευρώ από τη Lamda”


Σφουγγάτο με κολοκύθια (video) - cretangastronomy.gr\nPosted on 13 Ιουλίου 2011 by Vita in VIDEOS, Αλμυρές, Αλμυρές, Αυγά, Κυρίως πιάτα, Κυρίως πιάτα, Λαχανικά, Ορεκτικά, Ορεκτικά, Παραδοσιακές\nΑπό τις καλύτερες παραδοσιακές ομελέτες!\nΗ κυρία Α. είναι μανούλα στις παραδοσιακές συνταγές. Αν φάτε κουνελάκι τηγανητό από τα χέρια της δεν θα το ξεχάσετε ποτέ! Όπως δεν θα ξεχάσετε ποτέ και την θαυμάσια ντοπιολαλιά της. Ας είναι καλά, κάποια στιγμή θα την πείσω να το φτιάξει η ίδια το κουνελάκι, για να το βάλω στο blog. Την συνταγή μου την έχει πει αμέτρητες φορές, αλλά μάλλον το έχει το χέρι της και το κάνει τόσο νόστιμο. Κι όχι μόνο το κουνελάκι βέβαια. Όλα μας τα παραδοσιακά.\nΜια άλλη της σπεσιαλιτέ είναι το σφουγγάτο με κολοκυθάκια. Δεν ξέρω γιατί, ενώ ακολουθώ κατά βήμα που λέμε τις οδηγίες της, το δικό της όπως το θυμάμαι από τα παιδικά μου χρόνια είναι πάντα καλύτερο! Μας το έφτιαχνε στη μεγάλη παλιά κουζίνα της, που τώρα την έχει εγκαταλείψει για μια πολύ πιο σύγχρονη .\nΞέρετε, τα τεράστια δωμάτια των παλιού τύπου σπιτιών που έπαιζαν και ρόλο καθιστικού, μέσα στα οποία -τουλάχιστον εδώ στην Κρήτη -υπήρχε και τζάκι που χρησιμοποιούνταν στο μαγείρεμα, στο κάπνισμα των λουκάνικων τα Χριστούγεννα, στο ψήσιμο οφτών, και στην παρασκευή πολλών άλλων εδεσμάτων.\nΣυνόδευε λοιπόν το σφουγγάτο με ένα μεγάλο πιάτο λιανούς γυρευτούς χοχλιούς και με μια σαλάτα … απ’ όλα, και δεν μας προλάβαινε! Ο συγχωρεμένος ο κ.Μ, ο άντρας της, μας έβαζε στα κρυφά κι ένα ποτήρι κρασάκι στα πρώτα εφηβικά μας χρόνια! Παιδικοί –και παντοτινοί- φίλοι με τα παιδιά της, της είχαμε το θάρρος να της ζητάμε φαγητό. Όσο κουρασμένη κι αν ήταν μας έφτιαχνε ό,τι θέλαμε!\nΚαι τώρα θεωρώ πολύτιμες τις συμβουλές της στα παραδοσιακά, και με την άδειά της θα τις μεταφέρω κι εδώ…\nΑς φτιάξουμε λοιπόν το σφουγγάτο με τις οδηγίες της κ. Α.\n3 μεγάλα κολοκύθια (περίπου 650 γραμμάρια ήταν)\n2-3 πατάτες (περίπου μισό κιλό)\n2-3 ντομάτες (450 γραμμάρια)\nΕλαιόλαδο (περίπου ¾ κούπας για τις παραπάνω ποσότητες)\n4-6 (!) αυγά\nΔείτε την εκτέλεση στο βίντεο που ακολουθεί! Εγγραφείτε στο κανάλι μας στο youtube για να μην χάνετε κανένα βίντεο!\nΠλένουμε τα κολοκυθάκια και τα κόβουμε σε ροδέλες . Τα αλατίζουμε ελαφρά και τα αφήνουμε στην άκρη.\nΚαθαρίζουμε τις πατάτες και τις κόβουμε σε λεπτά μπαστουνάκια. Τις αλατίζουμε. Βάζουμε το λάδι σε τηγάνι να κάψει και τηγανίζουμε τις πατάτες.\nΤις βγάζουμε με τρυπητή κουτάλα και στο ίδιο λάδι τηγανίζουμε τα κολοκυθάκια.Μερικά θα είναι ξεροτηγανισμένα, μερικά όχι ,αλλά πρέπει να έχουν ψηθεί όλα. Τα βγάζουμε κι αυτά από το τηγάνι.\nΑν μας φαίνεται πολύ το λάδι στο τηγάνι αφαιρούμε λίγο, και προσθέτουμε τις ντομάτες τριμμένες στον τρίφτη ή κομμένες στο χέρι σε μικρά καρεδάκια. Όχι στο multi πάντως.\nΧτυπάμε σε ένα πιάτο τα αυγά με λίγο αλάτι (όχι στο multi). Όταν η ντομάτα είναι έτοιμη (σε 10 λεπτά περίπου), βάζουμε στο τηγάνι τις πατάτες και τα κολοκυθάκια και τα ανακατεύουμε χωρίς να τα σπάσουμε.\nΘέλουμε σε κάθε μέρος του τηγανιού, να υπάρχουν και πατάτες και κολοκύθια και ντομάτα. Μόλις αρχίσει να βράζει ρίχνουμε τα αυγά.\nΜε το πιρούνι δημιουργούμε μικρές τομές ώστε να ψήνεται το αυγό και στο εσωτερικό του σφουγγάτου , αλλά δεν ανακατεύουμε. Όταν είναι έτοιμο από τη μια μεριά (ανασηκώνουμε ελαφρά από μια άκρη για να βλέπουμε τι γίνεται) το γυρίζουμε με ένα σκέπασμα από την άλλη, προσεκτικά να μη μας πέσει αλλά και να μη ζεματιστούμε με το καυτό περιεχόμενο του τηγανιού.\nΤο αφήνουμε να γίνει και από την άλλη μεριά και το σερβίρουμε ζεστό, ή σε θερμοκρασία δωματίου.\n1) Μπορούμε να μεταφέρουμε τα υλικά σε πυρέξ και να το ψήσουμε στο φούρνο μέχρι να ψηθεί το αυγό. Είναι πιο υγιεινό αλλά η νοστιμιά του τηγανιού είναι άλλη…\n2) Σε ακόμη πιο light εκδοχή, μπορούμε να χρησιμοποιήσουμε το φούρνο και στο μαγείρεμα των πατατών και των κολοκυθιών, και στο ψήσιμο του σφουγγάτου. Αυτό συστήνεται σε εποχές δίαιτας, γιατί χρησιμοποιούμε ελάχιστο λάδι.\n3) Το τηγάνι που χρησιμοποίησα έχει διάμετρο 26 cm και η ποσότητα είναι αρκετή για τρία πεινασμένα άτομα!\n4) Μπορούμε να προσθέσουμε στο αυγό, τυρί τριμμένο (φέτα , ξινομυζήθρα, ή άλλο), γάλα και ακόμη ψιλικομμένο δυόσμο. Θα έχουμε διαφορετικό γευστικό αποτέλεσμα, πολύ ωραίο. Εδώ αναφέρω την παραδοσιακή συνταγή.\n5) Όπως φαίνεται και στις φωτογραφίες, το αφήνω λίγο να «καψαλιστεί» στο τηγάνισμα. Σας διαβεβαιώνω, είναι από τα λίγα φαγητά που το καψάλισμα τα κάνει πολύ καλύτερα!\nLast reply was 4 Ιουλίου 2012\nView 13 Ιουλίου 2011\nΜε την τελευταία φωτό…μου΄ρθε ο θάνατος!\nΤι σου είναι το χέρι τελικά!\nΤα κολοκύθια και οι ατελείωτες παραλλαγές.\nΑν σου πω ότι δεν είχα αναρωτηθεί τι είναι το σφουγγάτο!!!\nΣυνηθίζω τα κολοκύθια εν είδη πίτας με διάφορα μέσα. Τώρα θα δοκιμάσω την δική σου εκδοχή, μάλλον στο φούρνο για πιο υγιεινό και εύκολο;)\nΑπίθανο και πλήρες μεσημεριανό.\nΣφουγκάτο με τα ολα του!!!!Συγχαρητήρια στην κ.Α, και σε σένα βεβαίως που κάθε φορά μας φέρνεις την παράδοση στο..πιάτο μας!!!\nView 14 Ιουλίου 2011\nτέλειο, με αγαπημένα υλικά!\nεμένα πάλι μου ρθε ντουβρουτζάς…\nκαι δεν έχω κολοκύθια…αλλά έχω πιπερίτσες κερατάκια μικρές…αν το κάνω με παραλλαγή θα στενοχωρηθεί πολύ το σφουγγάτο…???\nμωρέ θα το κάνω κι ας παρεξηγηθεί…\nκαι θα το φάει και ο σύντεκνος που του αρέσουν τα σχετικά…\nΜανόλης:Αχ… αχ.. αχ.. κυρία VITA .Το πρώτο καλοκαιρινό φαγητό επειδή τά κολοκυθάκια έβγαιναν πριν απ τα άλλα καλοκαιρινά στην προ θερμοκηπίων εποχή χωρίς βεβαίως ντομάτα η οποία ωρίμαζε από μέσα Ιουνίου και μετά. Και τώρα ακόμα μ αυτό ξεκινάμε τα καλοκαιρινά συνοδευμένο με αγγουροντομάτα που περιέχει και φρέσκο άσπρο κρεμμύδι εποχής! Βεβαίως επειδή το κολοκύθι έχει υγρά μπορεί να φαγωθεί δίχως σαλάτα και κρύο την επόμενη, αντίθετα με μ αυτό που γίνεται με σκέτη πατάτα Τώρα μερικές παρατήσεις :\n1. Η ντομάτα αλλάζει με τα αρώματά της το χαρακτήρα του φαγητού και το άρωμα που αναδίδεται από τον συνδυασμό πατάτας αυγού κολοκυθιού τηγανισμένων.\n2 Η πατάτα πρέπει να κοπεί σε σχήμα ροδέλας ή πλακέτας παρόμοιας επιφάνειας με το κολοκύθι, αλλά λίγο χοντρύτερη για να μη διαλύσει στο τηγάνι. Πιθανότατα να είναι και η αιτία της διαφοράς με το σφουγγάτο της κυρίας Α.\n3.Νομίζω ότι οι ομελέτες που περιέχουν πατάτες δεν πρέπει να γυρίζονται σα να ταν πίττες τηγανιού. Εμείς τις κόβουμε στα τέσσερα κομμάτια (έτσι που περνά λάδι στο κέντρο του τηγανιού και δεν καίγεται μέχρι να τηγανιστεί από τη μια πλευρά) και τη γυρνάμε προσεκτικά δίχως μεγάλες απώλειες. Είναι όπως τα κομμάτια που έχετε στις φωτογραφίες!!!\nΑ! και για να μην ξεχνάμε και την παροιμία, δεν είναι ακριβό σαν τα Αη Γιώργη τα σφουγγάτα.\nΔεν κατάφερα να μπω πρώτη…..κάνω μια προσπάθεια ακόμη έστω και αν είναι αργά. Φτιάχνω ομελέτα με κολοκυθάκια αλλά πατάτες δεν έβαζα. Την επόμενη όμως δεν θα γλυτώσουν!!!\nΈφη άλλο να το βλέπεις κι άλλο να το τρως 🙂\nΤο πέτυχα πολύ αυτή τη φορά κατα γενική ομολογία!\nΘαλασσένια αν το τηγάνισμα γίνει σε ελαιόλαδο δεν είναι τόσο ανθυγιεινό.Κάποια στιγμή να το κάνεις και τηγανητό.\nΡιρή μου σε ευχαριστώ…Θα τα μεταβιβάσω 🙂\nΓαστερόπληκτη άκρως καλοκαιρινό βέβαια γιατί τότε αξίζουν τα υλικά!\nΣπιρτόκουτο μου έδωσες ιδέα για την επόμενη φορά 🙂\nΑχ Μανόλη αυτές οι προ θερμοκηπίων γεύσεις δεν επαναλαμβάνονται…\nΕπί των παρατηρήσεων τώρα.\n1)Χωρίς την ντομάτα εγώ το λέω ομελέττα :-). ¨οχι ότι είναι κακό αλλά με ντομάτα είναι άπαικτο!\n2)Ανάλογα το μέγεθος της πατάτας. Τώρα είχα μια πατάτα μισού κιλού. Παράλειψη μου, θα το συμπληρώσω…\n3)Όπως βλέπεις έχω φτιάξει το σφουγγάτο σε 26αρι τηγάνι. Τότε το φτιάχναμε σε τεράστια τηγάνια μουτζουρωμένα , σε παραστιά ή άντε γκαζιέρα ή πετρογκάζ και ήταν αδύνατη η αναστροφή του. Το θυμάμαι κι εγώ αυτό που λες αλλά ήταν άλλα τα μεγέθη…\nΕυχαριστώ για την επίσκεψη και το χρήσιμο σχόλιο.\nΠάντως το πιθανότερο είναι ότι η νοστιμιά δεν επαναλαμβάνεται γιατί τα υλικά εκείνης της εποχής ήταν ανεπανάληπτα!\nΛίλα καλώς όρισες κι εδώ αν και ο blogger δεν σε υποδέχτηκε όπως έπρεπε…Δοκίμασε το με πατάτες, και θα με θυμηθείς!\nΑυτή η πίτα κολοκυθάκια έχει τη δική του ιστορία και την προσωπικότητά του.\nΕίναι ένα πιάτο που βασίζεται σε σας για να φάει.\nΣυγχαρητήρια σε εσάς και σε αυτούς που σας έδωσε τη συνταγή.\nΈνα φιλί για να σας σύντομα.\nεπανέρχομαι για να σου πω εντυπώσεις…\nσφαχτήκαμε με τον σύντεκνο…\nτί ιδέα…???…για πες…για πες…\nAnnamaria αυτό μπορεις να το φτιάξεις και στην Ιταλία. Έχετε όλα τα υλικά!\nΣπιρτόκουτο μου χαίρομαι που σας άρεσε. Η ιδέα για την επόμενη φορά είναι αντί κολοκύθια να βάλω πιπεριές με την ίδια όμως διαδικασία. Έτσι το έφτιαξες τελικά εσύ;\nακριβώς τη συνταγή σου έκανα,αλλά επειδή όπως είπα δεν είχα κολοκύθια,έβαλα πιπερίτσες βιολογικές μικρές,κερατάκια,πολύχρωμες…\nπραγματικά έγινε καταπληκτικό…\nΣπιρτόκουτο αφού είναι και δοκιμασμένο, θα το φτιάξω στα σίγουρα πια 🙂\nεχω την εδαρφούλα σου εδω και προσπαθεί να με πείσει να το φτιάξω! δεν βλέπω να το καταφέρνω αλλα γειά στα χέρια σου!!!\nΑνώνυμε/η καλως όρισες! Φίλησέ μου την αδερφούλα μου και …φτιάξε το αλλιώς ελάτε κάτω να σας φιλέψω :-))\nΜα τι νοστιμιές είναι αυτές! Με το ζόρι κρατιέμαι.\nΓεμάτο θυσαυρούς το blog σου Vita μου!\nΜαίρη το θεωρώ ένα από τα καλύτερα καλοκαιρινά φαγητά, αν τα υλικά είναι από υπαίθρια καλλιέργεια και μαγειρευτούν σωστά. Ευχαριστώ για τον καλό σου λόγο!


Οδηγήσαμε το Jeep Wrangler 4xe Plug-in Hybrid | Κοντολογίς\nΟδηγήσαμε το Jeep Wrangler 4xe Plug-in Hybrid\n9 Μαΐου 2022, 19:30\nΤο νέο Jeep Wrangler έγινε πιο ισχυρό, πιο αποδοτικό και περισσότερο φιλικό προς το περιβάλλον. Αν και στο πρώτο άκουσμα για εξηλεκτρισμό δημιουργούνται κάποιες επιφυλάξεις για τον χαρακτήρα του, αυτές εξαφανίζονται αμέσως μόλις ο οδηγός καθίσει πίσω από το τιμόνι και διαπιστώσει ότι έγινε πολύ καλύτερο, πιο ποιοτικό και γρήγορο, διατηρώντας παράλληλα όλα τα σκληροτράχηλα χαρακτηριστικά του.\nΔιαθέτει στο ακέραιο τα μοναδικά χαρακτηριστικά, όπως οι κορυφαίες εκτός δρόμου δυνατότητες. Υπάρχει, μάλιστα, η δυνατότητα αφαίρεσης ή αναδίπλωσης των τμημάτων του αμαξώματος. Διατηρεί, επίσης, τις έννοιες της απόλυτης ελευθερίας και της δυνατότητας για εξόρμηση σε κάθε είδος δρόμο. Η εικόνα του Wrangler παρέμεινε ίδια, με την χαρακτηριστική μάσκα να δείχνει τον χαρακτήρα του και να το κάνει άμεσα αναγνωρίσιμο, ενώ διακρίνονται τα στρόγγυλα φανάρια, οι μεγάλες τετράγωνες επιφάνειες, ο μεγάλος προφυλακτήρας και οι εξωτερικοί μεντεσέδες\nΚαρδιά του Wrangler 4xe είναι οι δύο ηλεκτροκινητήρες που τροφοδοτούνται από μια μπαταρία 400V και συνεργάζονται με έναν αποδοτικό τούρμπο βενζινοκινητήρα που συνεργάζεται άριστα με το αυτόματο κιβώτιο 8 σχέσεων TorqueFlite. Η ύπαρξη του δεύτερου ηλεκτροκινητήρα μεταξύ του βενζινοκινητήρα και του κιβωτίου ταχυτήτων προσφέρει βέλτιστη αρχιτεκτονική, με συνολική ιπποδύναμη 380 ίππων και συνολική ροπή 637Nm, οι οποίοι αποδίδονται με απόλυτα ομαλό τρόπο διασφαλίζοντας ευκολία στην οδήγηση και υψηλές επιδόσεις εντός και εκτός δρόμου.\nΟ τούρμπο βενζινοκινητήρας ανήκει στην οικογένεια Global Medium Engine του ομίλου Stellantis και ξεχωρίζει για την υψηλή του τεχνολογία. Διαθέτει άμεσο ψεκασμό, στροβυλοσυμπιεστή χαμηλής αδράνειας Twin Scroll, ο οποίος είναι απ’ ευθείας τοποθετημένος στην κυλινδοκεφαλή, ενώ το σύνολο διαθέτει ξεχωριστό σύστημα ψύξης για το Turbo και την εισαγωγή αέρα. O οδηγός μπορεί να επιλέξει ανάμεσα από τρία προγράμματα λειτουργίας του υβριδικού συστήματος.\nΤα σχεδόν πέντε μέτρα του αμαξώματος (4,88μΧ1,89μΧ1,83μ) και η αυξημένη απόσταση από το έδαφος (24,2 εκατοστά) δημιουργούν ένα άκρως εντυπωσιακό σύνολο. Η είσοδος στο αυτοκίνητο γίνεται μέσω ενός σκαλοπατιού. Η γωνία προσέγγισης είναι 35,8 μοίρες, η γωνία διαφυγής 30,8 μοίρες και ράμπας 20,2 μοίρες. Το μοντέλο μπορεί να περάσει υδάτινο κόλλημα 76 εκατοστών. Χαρακτηριστικά που δείχνουν τον σκληροτράχηλο χαρακτήρα του.\nΟ οδηγός με το που θα καθίσει μέσα αντιλαμβάνεται τη διαφορετικότητα του μοντέλου. Τα μηνύματα από το σαλόνι εκπέμπουν τη φιλοσοφία του. Καταλαβαίνει αμέσως ότι πρόκειται για ένα εξελιγμένο και εξηλεκτρισμένο αυτοκίνητο, με πολύ συγκεκριμένο χαρακτήρα. Στο κέντρο του ταμπλό υπάρχει μια οθόνη αφής 8,4 ιντσών, η οποία παρέχει όλη την πληροφόρηση για την κατάσταση του αυτοκινήτου. Ο πίνακας των οργάνων συνδυάζει την αναλογικότητα με τη ψηφιακή εποχή και δείχνει όλες τις κλασσικές ενδείξεις, ενώ παράλληλα δίνει πληροφορίες για την ενέργεια της μπαταρίας, τη κατανάλωση και την αυτονομία. Διαθέσιμο είναι και ένα πολύ καλό ηχοσύστημα της Alpine με οκτώ ηχεία και ένα subwoofer των 552W, που προσφέρει τέλεια ακουστική.\nΜπορεί να φιλοξενήσει άνετα πέντε επιβάτες, οι οποίοι έχουν στη διάθεσή τους πολύ μεγάλο χώρο. Ο αποθηκευτικός χώρος του μοντέλου είναι 533 λίτρα, που φθάνουν τα 1.910 λίτρα με την αναδίπλωση των πίσω καθισμάτων. Κατά τη διάρκεια της οδήγησης ο οδηγός έχει στη διάθεσή του τρία προγράμματα. Hybrid, όπου σύστημα εντελώς αυτόματα συνδυάζει τη ροπή που προσφέρει ο βενζινοκινητήρας και οι δύο ηλεκτροκινητήρες, με στόχο τη μέγιστη απόδοση και οικονομία καυσίμου. Electric, όπου το αυτοκίνητο κινείται αμιγώς ηλεκτρικά με μηδενικούς ρύπους και σχεδόν μηδενικό θόρυβο και eSave με το σύστημα διαχείρισης διατηρεί ή αυξάνει το επίπεδο φόρτισης της μπαταρίας μέσω του θερμικού κινητήρα, έτσι ώστε η ηλεκτρική ενέργεια να είναι διαθέσιμη για τις αστικές μετακινήσεις ή για αμιγώς ηλεκτρική κίνηση εκτός δρόμου.\nΤο μοντέλο έχει θεωρητική ηλεκτρική αυτονομία 50 χιλιομέτρων, όμως στην πράξη βρίσκεται κοντά στα 40 χιλιόμετρα. Η μέση κατανάλωση καυσίμου μέσα στην πόλη κατά τη διάρκεια της δοκιμαστικής οδήγησης ήταν 11,4 λτ/100χλμ. Όταν υπάρχει διαθέσιμη ηλεκτρική ενέργεια η μέση κατανάλωση κυμαίνεται 3,5-4λτ/100χλμ.\nΚατά τη διάρκεια της οδήγησης, το μοντέλο προσφέρει στον οδηγό μοναδική αίσθηση οδήγησης τόσο εντός και εκτός δρόμου. Είναι ένα αυτοκίνητο που πάει παντού, ακόμη και αν φοράει ασφάλτινα ελαστικά. Η οδήγηση είναι απόλαυση. Τιμόνι, ανάρτηση και κιβώτιο είναι σαφώς αναβαθμισμένα και ανεβάζουν την ποιότητα κύλισης. Η υψηλή θέση οδήγησης επιτρέπει τον οδηγό να έχει καλή περιφερειακή οπτική. Ο αεροδυναμικός θόρυβος είναι ως ένα βαθμό αναμενόμενος και δεν γίνεται σημαντικά ενοχλητικός. Αποτελεί ένα γνήσιο Jeep, που μπορεί να πάει σε διαδρομές που τα άλλα αυτοκίνητα δεν πηγαίνουν.\nΤο Wrangler 4xe της δοκιμής μας στοιχίζει 79.150 ευρώ, ενώ η βασική έκδοση ξεκινάει από τα 77.900 ευρώ. Όπως και τα υπόλοιπα μοντέλα της Jeep, το Wrangler 4xe είναι διαθέσιμα με 4ετη εργοστασιακή εγγύηση με ισχύ έως 160.000χλμ.\nΠροηγούμενο άρθρο Η Αριάνα ΝτεΜπόουζ θα είναι παρουσιάστρια στην 75η τελετή απονομής των βραβείων Tony\nΕπόμενο άρθρο Παρθένο δάσος Φρακτού: Εκεί όπου τα δέντρα πεθαίνουν όρθια\nΠερίπου 200 φορές μεγαλύτερο το ποσοστό ατυχήματος για οδήγηση υπό την επήρεια αλκοόλ\nΗ Bentley θα βγάλει στην παραγωγή μία αποκλειστική έκδοση με την ονομασία «First Edition»\nΠαγκόσμιο ρεκόρ: Mercedes του 1955 πουλήθηκε για αστρονομικό ποσό\nΈρχονται τα ηλεκτρικά scooters και τα μικρά ηλεκτρικά αυτοκίνητα πόλης\nΗ εντυπωσιακή ισχύς των 288 ίππων του νέου Ranger Raptor\nΉρθε το νέο Mazda CX-60 PHEV